Opština Ruma dobitnik ovogodišnje prestižne nagrade „Beogradski pobednik“ za najbolju opštinu u Vojvodini\nOpština Ruma dobitnik je ovogodišnje prestižne nagrade „Beogradski pobednik“ za najbolju opštinu u Vojvodini, kada je u pitanju realizacija projekata koje sufinansira AP Vojvodina, ali i projekata koji su finansirani od strane Republike, poput renoviranja Gerontološkog centa „Srem“, ili projekata Evropske unije poput projekta „Horis – Konjičke rute „Srem““.\nDodela nagrade upriličena je sinoć u Beogradu i tom prilikom je apostrofirano da Opština Ruma ima odličan geostrateški položaj i kvalitetno opremljene industrijske zone, od kojih je najznačajnija „Rumska petlja“. Nagradu je u ime Opštine Ruma primio Saša Radivojević, šef Odeljenja za lokalni ekonomski razvoj Opštine Ruma.\nNagrada Predsednik Opštine Ruma Slađan Mančić napominje da nagrada prija i smatra da je ona potvrda da sve ono što je rađeno u prethodnom periodu nije ostalo nezapaženo. Najvažnije nam je da rezultate vide građani naše opštine, ali znači da odgovoran odnos opštinske vlasti primete i građani drugih opština, naglasio je Mančić.\n„Imamo uspešnu saradnju sa višim nivoima vlasti i sa Republikom i sa Pokrajinom, ali smo pokazali da umemo da privučemo sredstva i iz Evropske unije. To je pokazatelj da dobro radimo svoj posao, da umemo da uradimo projekte, da umemo da ubedimo više nivoe vlasti da naše projekte sufinansiraju i da znamo da projekte kasnije kvalitetno realizujemo. Ne možete dobiti novac sa viših nivoa vlasti ako nemate projekte, ako nemate efikasnu administaciju, razvojne ideje“, rekao je Mančić posebno se osvrnuvši na projekat infrastrukturnog opremanja „Rumske petlje“.\nNagrada“Najbitniji projekat jeste zajedničko opremanje industrijske zone „Rumska petlja“ i tu bih posebno istakao podršku Ministarstva privrede i Uprave za kapitalna ulaganja AP Vojvodine. Velike benefite imamo od te saradnje, jer smo stvorili preduslove za dolazak investitora, koji su kasnije otvarali fabrike, zapošljavali ljude, plaćali porez na zarade i imovinu, što se sve pozitivno odrazilo na opštinski budžet. Upravo zbog takvih prihoda mi smo sada u situaciji da sami finansiramo izgradnju gasne kotlarnice u naselju Tivol od gotovo milion evra. Siguran sam da ćemo u budućnosti imati još mnogo takvih kapitalnih projekata“, poručio je Mančić, konstatujući da je nagrada i motiv da i u budućnosti rumska lokalna samouprava posvećeno radi sa još većim elanom i energijom.\nNagrada Beogradski pobednik dodeljuje se 16 godinu zaredom, a osim Opštine Ruma, među brojnim ovogodišnjim laureatima su i Turistička organizacija Opštine Novi Bečej, list „Borba“, Banja Koviljača, Film „Ekipa“, glumac Lane Gutović i mnogi drugi.\nPrevious articleSutra je Mitrovdan, evo šta vernici večeras i sutra treba da urade i koji su običaji\nNext articleMANIJAK: Beograđanin ucenjivao decu, tražio da se slikaju gola\nNajusamljenije selo u Sremu


TRIBINA CENTRA ZA DEMOKRATIJU\nBujanovac - Ekonomska situacija na jugu Srbije i perspektiva regiona, bile su glavne teme jučerašnje tribine, koja je održana u Bujanovcu, u organizaciji Centra za demokratiju.\nU PLUSU POSLE 20 GODINA\nBujanovac – Za samo tri godine od gubitaša i firme u dugovima, bujanovačko preduzeće „Megal“, koje proizvodi kotlove i opremu za centralno grejanje, uspelo je da savlada teškoće i počne pozitivno da posluje.\nMladima iz Bujanovca i Preševa, učesnicima projekta „Primena YouthBuild modela u Bujanovcu u cilju jačanja kapaciteta mladih za zapošljavanje i aktivan život u lokalnoj zajednici“ u petak 23. marta dodeljena su priznanja za doprinos u realizaciji projekta.\nNOVI AMFITETAR U SELU KLENIKE\nPresednik Koordinacionog tela Vlade Republike Srbije za opštine Preševo, Bujanovac i Medveđa, ministar Milan Marković, u petak 23.03.2012. posetio je selo Klenike u opštini Bujanovac. Koordinaciono telo pomoglo je izgradnju amfiteatra u osnovnoj školi „Bora Stanković“ u kojem će biti organizovane sve svečanosti i društveni događaji vezani za život ove škole.\nMEDVEĐA U DVE KNjIGE\nMedveđa - U Medveđi se retko objavljuju knjige jer u ovoj opštini nema ni izdavačkog ni štamparskog preduzeća. Međutim, krajem 2011. godine objavljene su dve publikacije o Medveđi, koje su i izdate u ovoj opštini.\nSAGRAĐENO 11 RAMPI\nBujanovac - Osobama sa invaliditetom u Bujanovcu i Preševu sada su na raspolaganju 11 rampi ispred škola i važnijih ustanova.\n„BUJANOVAC IMA PERSPEKTIVU“\n„Bujanovac ima perspektivu“ naziv je dokumentarnog filma koji je u punoj sali doma kulture „Vuk Karadžić“ u Bujanovcu u četvrtak 22. marta premijerno prikazan. Projekat je realizovala organizacija „Budućnost“ iz Velikog Trnovca, uz podršku Koordinacionog tela Vlade Republike Srbije za opštine Preševo, Bujanovac i Medveđa.\nKOMPJUTERSKA UČIONICA NA FAKULTETU U BUJANOVCU\nBujanovac – Studentima prve godine odeljenja Ekonomskog fakulteta iz Subotice u Bujanovcu juče je predata na upotrebu kompjuterska učionica čije je opremanje, preko Koordinacionog tela Vlade Republike Srbije za opštine Preševo, Bujanovac i Medveđa, sa 16.000 dolara finansirao program Ujedinjenih nacija.\nSTAŽISTI U RAZGOVORU SA AMBASADOROM VELIKE BRITANIJE\nAmbasador Velike Britanije Nj.E. Majkl Davenport juče je u svojoj rezidenciji ugostio deset stažista i stažistkinja koji već pet meseci borave u Beogradu u okviru „Programa stažiranja za mlade – pripadnike manjina u državnim institucijama u Srbiji“. Pored stažista i njihovih mentorki, upoznavanju sa ambasadorom prisustvovali su direktor Uprave za ljudska i manjinska prava Nenad Đurđević i direktorka Službe Koordinacionog tela Danijela Nenadić.\nKASETNA MUNICIJA OKO PREŠEVA\nKada se radi o kasetnoj municiji, trenutno radimo na dva projekta u opštini Preševo, a donaciju je dala vlada Kraljevine Norveške, izjavio je Petar Mihajlović, direktor Centra za razminiranje.


NSinfo: "Infant" od 25. juna na više lokacija u Novom Sadu\n"Infant" od 25. juna na više lokacija u Novom Sadu\nInternacionalni festival alternativnog i novog teatra "Infant", 44. po redu, koji organizuje Kulturni centar Novog Sada\nodržaće se od 25. juna do 1. jula u Srpskom narodnom pozorištu, Novosadskom pozorištu i Kulturnom centru Novog Sada.\nNa konferenciji za novinare, program festivala predstavio je selektor i izvršni producent Simon Grabovac, dok je jedan od propratnih programa predstavila Nela Antonović iz Teatra Mimart.\n"Ove godine publika će imati priliku da pogleda 10 vrlo kvalitetnih predstava iz Engleske, Rumunije, Indije, Srbije, Kanade, Makedonije i Amerike u toku sedam festivalskih dana", rekao je selektor i izvršni producent Simon Grabovac.\n"Izložba fotografija na "Infantu" koji pokreće inovativno i alternativno stanovište u pozorištu, usko je povezana sa radom Teatra Mimart koji je veliki broj puta učestvovao u okviru festivala sa predstavama, performansima, na debatama i konferencijama", istakla je Nela Antonović iz Teatra Mimart.\nInternacionalni festival alternativnog i novog teatra je međunarodni pozorišni festival, koji se razvio iz festivala "Malo pozorje", i predstavlja spoj nesvakidašnje pozorišne interpretacije, neklasičnog pristupa glumačkom izražavanju i modernom jeziku teatra.\n"Infant" je kreiran sa velikom željom da otvori novi prostor za razmenu kulturnih vrednosti sa svetom i da obezbedi adekvatan kontekst za kreativnu energiju mladih stvaralaca.\nViše informacija možete naći na zvaničnom sajtu i fejsbuk stranici.\n... infant, kultura, Novi Sad, novosadsko pozorište, snp


Adriatic otvara Sveti Stefan za predstojeću sezonu – Bankar.me\nMarch 10, 2022 CRNA GORA, NEKRETNINE, SVE VIJESTI Leave a comment\nNajava stiže nakon što je, kako su rekli, Privredni sud Crne Gore 7. marta donio rješenje kojim se potvrđuje ranija odluka o privremenoj mjeri u korist Adriatic Properties “Budva” d.o.o. u odnosu na rizort Aman Sveti Stefan.\n– Uslovi privremene mjere sprečavaju Hotelsku grupu Budvanska rivijera (kao Zakupodavca), kao i Ministarstvo ekonomskog razvoja (kao garanta Zakupodavca) da preduzmu bilo kakve radnje koje mogu da štete Adriatic-u i njegovim pravima na ekskluzivitet i mirno uživanje u pogledu zakupljene imovine rizorta Aman Sveti Stefan (uključujući susjedne plaže i morsko dobro) koje je Adriatic bez ometanja koristio više od 14 godina – istaknuto je u saopštenju.\nPrva vrsta radnji koje su izričito zabranjene privremenom mjerom su, kako su naveli, sve radnje koje mogu štetiti Adriatic-ovom pravu korišćenja rizorta Aman Sveti Stefan, uključujući uklanjanje ograda, instalacija i opreme i pokušaje promjene prava na ekskluzivnost koja uživaju gosti rizorta.\n– Druga vrsta radnji koje su izričito zabranjene privremenom mjerom su preduzimanje bilo kakvih radnji koje mogu podstaći treća lica da preduzmu akte nasilja ili vandalizma nad imovinom datom u zakup Adriatic-u, uključujući i izmjene na imovini rizorta Aman Sveti Stefan – rekli su iz ove kompanije.\nAdriatic u potpunosti očekuje da će Hotelska Group Budvanska rivijera i Ministarstvo ekonomskog razvoja poštovati uslove privremene mjere.\n– Nažalost, u svjetlu brojnih dobro dokumentovanih slučajeva smetnji, nije bilo moguće otvoriti rizort Aman Sveti Stefan za 2021. godinu zbog ozbiljne i legitimne zabrinutosti za njegove goste i osoblje, odnosno zbog stvari koje su potpuno van njihove kontrole. Ti slučajevi i zabrinutost koju su prouzrokovali spriječila je rad rizorta Aman Sveti Stefan na nivoima privatnosti, bezbjednosti i standarda usluge koje klijentela i osoblje rizorta očekuju i zaslužuju i po kojima je brend rizorta poznat i poštovan – naglasili su iz kompanije.\nU Adriatic-u su, kako su rekli, bili “veoma nesretni zbog donešene, ali neophodne odluke o zatvaranju rizorta i neizbježnim posljedicama koje je to imalo po mogućnosti zapošljavanja i lokalnu privredu kako u budvanskom regionu tako i po Crnu Goru u cjelini”.\n– Adriatic pozdravlja odluku Privrednog suda Crne Gore da dodijeli privremenu mjeru jer pruža adekvatnu zaštitu kako bi Adriaticu omogućio bezbjedno i sigurno upravljanje Aman Sveti Stefan rizortom u skladu sa svojim pravima i obavezama za predstojeću sezonu 2022. godine i dalje – naveli su iz kompanije.\nAdriatic je, dodaju, veliki lokalni poslodavac i u svakom trenutku je imao najbolje interese šire lokalne zajednice na čelu donošenja odluka.\n– Ponovno otvaranje Aman Sveti Stefan rizorta omogućava nastavak izuzetno plodne i produktivne komercijalne veze između Adriatic-a i Crne Gore – zaključili su u saopštenju.\nPrevious CKB banka donirala vrijedne instrumente Dječjoj hirurškoj klinici\nSljedeći Država da napravi zalihe najmanje za tri mjeseca


Kako prenosi VentureBeat, YouTube je još krajem oktobra prošle godine pokrenuo mogućnost pregleda 60fps videa i to samo za desktop računare zahtevajući HTML 5 plejer. Podsećanja radi, YouTube je sredinom maja tekuće godine obezbedio 60fps live stream, što je obradovalo mnoge gejmere.\nSudeći prema izvorima bliskim VentureBeat-u, 60fps video na Androidu i iOS-u je trenutno moguće koristiti samo pri pregledu video sadržaja, ali ne i za live stream, dok iz Google-a navode da još nije poznato kada bi ta podrška mogla da stigne na pametne telefone.\nYouTube je porastao\nPre nego što započnete sa gledanjem određenog sadržaja, potrebno je da proverite da li je kvalitet podešan na 720p ili 1080p rezloluciji koje podržavaju 60fps video. Ipak, ukoliko koristite YouTube putem browser-a na telefonu, nažalost nećete biti u mogućnosti da uživate u sadržaju sa visokim brojem frejmova.\nNova opcija svakako stavlja YouTube aplikaciju za pametne telefone na isti nivo sa računarima, Apple TV-om i konzolom Sony PS3/PS4. U svakom slučaju, mogućnosti 60fps tehnologije najbolje se vide u brzim akcionim videima kao što je pregled raznih igara, što će dodatno obradovati YouTube-ere širom sveta.


Fauci: Ljudi se okupljaju za praznike uprkos upozorenjima\nDoktor Anthony Fauci, stručnjak za infektivne bolesti, ocijenio je da je Amerika u „kritičnom trenutku” u borbi protiv koronavirusa. Broj oboljelih u SAD raste, a do sada je vakcinisano 1,9 miliona ljudi.\nFauci, koji je prošle nedjelje primio vakcinu, rekao je za CNN da je ljudima veoma teško da se ne viđaju tokom praznika, uprkos upozorenjima da to ne rade.\n„Ljudi su u gužvama na aerodromima, miješaju se domaćinstva, bez obzira na to što smo protiv toga - to se dešava”, rekao je on.\nNadležni procjenjuju da je oko 85 miliona Amerikanaca otputovalo da posjeti porodicu ili prijatelje, što može da dovede do porasta broja oboljelih. U SAD se nedjeljama unazad bilježi i do 200 hiljada novozaraženih dnevno.\nFauci, koji je nominovan da postane glavni medicinski savjetnik u Bidenovoj administraciji, poziva Amerikance da se vakcinišu.\nOn se nada da će u narednim mjesecima biti vakcinisano oko 209 miliona Amerikanaca, odnosno 75-80 odsto stanovništva, što bi moglo da bude dovoljno za kolektivni imunitet.\nFauci očekuje da se taj broj ljudi vakcinište do kraja ljeta, i da će tada zemlja moći da se vrati u „nekakvu normalu”.\nVakcine su u SAD prvo dobili zdravstveni radnici i korisnici staračkih domova, a sljedeći na redu su pripadnici različitih službi i stariji od 75 godina.\nMeđu radnicima koji će sljedeći dobiti vakcinu, prema definiciji Centara za prevenciju i kontrolu bolesti, su pripadnici hitnih službi, nastavnici i drugi zaposlenih u prosvjeti, zaposleni u oblasti kontrole hrane, osoblje u zatvorima, radnici pošte, zaposleni u javnom prevozu, prodavci i zanatlije.\nFauci kaže i da nadležni u SAD prate da li će se pojaviti novi soj, poput onog u Britaniji i Južnoafričkoj republici. SAD provjeravaju i da li su vakcine kompanija Pfizer/BioNTech i Moderna efikasne protiv novog soja.\nU Americi je od COVID-19 umrlo više od 332 hiljade ljudi, a registrovano je 19 miliona inficiranih, što je više od bilo koje druge zemlje na svijetu.


RTS :: Srbija i Rusija, bratstvo i po oružju\nVeliki rat na RTS-u Srbija i Rusija, bratstvo i po oružju\nnedelja, 02. nov 2014, 07:30 -> 07:46\nPolitički, finansijski i vojno, Rusija je nesebično podržala Srbiju za vreme Prvog svetskog rata. Zato su Petrograd i Romanovi, i pored povremenih nesporazuma sa Beogradom, kod velikog broja Srba upamćeni kao "jedini pravi saveznici".\nRuska carevina, kao tradicionalni zaštitnik balkanskih Slovena, već na početku Velikog rata pružala je pomoć srpskom narodu. Još tokom Julske krize, Car Nikolaj II je stao na stranu Srbije.\nRuski ambasador u Srbiji Nikolaj Hartvig toliko je bio pogođen položajem srpskog naroda – da je čak umro prilikom iščekivanja da bude primljen kod austrougarskog poslanika na sastanak.\n"To je smatrano znakom njegove privrženosti, neprihvatanja tog scenarija koji je bio pripremljen Srbiji", objašnjava istoričar Čedomir Antić.\nJoš na početku rata rusko Ministarstvo mornarice preuzelo je na sebe organizovanja i slanja vojne pomoći Srbiji pa je formirana "Ekspedicija posebne namene" (EPN). Zadatak EPN-a je "doturanje i sprovođenja ratnog materijala za Srbiju", tako što bi se materijal transportovao preko Dunava. Ekspedicija je formirana 16. avgusta 1914. godine na čelu sa kapetanom prve klase M. M. Vesjolkinom (u kasnijem toku rata Vesjolkin je unapređen u kontraadmirala).\nZa prevoz robe određeni su kapaciteti Crnomorske flote carske Rusije, mada za ovu operaciju nisu mogli biti iskorišćeni i veliki brodovi zbog nemogućnosti da uplove u Dunav. U sastav ekspedicije bili su uključeni šlepovi i trgovački brodovi, a EPN je potčinila sebi i Rusko dunavsko parobrodstvo. Ubrzo su i od ruskog Ministarstva mornarice dobijena znatnija materijalna sredstva za kupovinu novih transportnih brodova.\nSve što je EPN prevozila smatalo se "robom specijalne namene", što jeznačilo da se materijal prioritetno propušta železnicama i vodenim putevima uporedo sa materijalom za rusku vojsku, a sve na račun ruske blagajne.\nRuska luka na Dunavu, Reni, izabrana je za početnu tačku dok su srpske luke Radujevac i Prahovo, predstavljale mesta istovara. Ruska mornarica je obezbeđivala konvoje za slučaj susreta, odnosno sukoba sa austrougarskim brodovima, avionima ili nailaska na mine.\nPrvu ekspediciju je činilo sedam parobroda i šesnaest barži. "Malo se zna da je sva hrana za srpsku vojsku tokom 1914. i 1915. godine pristizala iz Rusije. Ali postojao je problem: kako raspodeliti tu hranu srpskim trupama nakon iskrcavanja, jer su srpske železnice bile preslabe za te kapacitete", kaže istoričar Danilo Šarenac.\nPored političke i finansijske podrške, Rusija je slala i naoružanje. Još tokom Cerske bitke pristiglo je 120.000 pušaka. U drugom konvoju bilo je više od 30.000 sanduka sa municijom, oko 300 sanduka sa granatama, 214 navoja bodljikave žice... Ruska vojska je slala i balone za osmatranje neprijateljskih položaja, dva motorna čamca i oklopni parni brod "Tiraspolj".\nBeograd je tokom prve dve ratne godine redovno bombardovala austrougarska rečna mornarica, a Srbija nije sama mogla da se izbori sa moćnim monitorima. Topovi, torpeda i mine stigli su zajedno sa ruskim inženjerima i minerima.\nPrva ruska vojna misija je bila sastavljena od sto šest mornara na čelu sa kapetanom Jurijem Volkovickim. Ova grupa je obučavala srpske vojnike, pa je kasnije formiran "Odred zapovedno rečno minerstvo", što je i prva organizovana jedinica rečnog minerstva u Srbiji.\n"Srbija je dobila nekoliko desetina mina modernog tipa. One su mogle da se pale i na dodir i sa obale. Za prvi uspeh srpske vojske u borbi protiv monitora zahvalnost dugujemo ruskoj misiji koja je aktivirala te mine", dodaje Šarenac.\nKada je reč o artiljeriji, pomoć samo dva, iako velika, ruska obalska topa deluje simbolično. Međutim, ta dva topa su zajedno sa nekolicinom britanskih i francuskih topova, sasvim preprečila plovidbu Dunavom i onemogućila monitore prilikom bombardovanja.\nZnačajne su bile i ruske medicinske misije u kojima su učestvovali brojni lekari i medicinske sestre. Stizala je pomoć i u odeći. Zabeleženo je da je srpska vlada primila oko 200.000 pari čizama, 19.000 šinjela, 12.300 vojničkih košulja, 14.300 čakšira, pa čak i oko 11.000 šajkača.\nNa Solunskom frontu je učestvovalo oko 30.000 ruskih vojnika, što nije mnogo jer je bilo 600.000 savezničkih vojnika a među njima 150.000 Srba.\nRuska javnost je uglavnom podržavala Srbiju, kao i car Nikolaj II.\n"To se nije moglo reći za njegovog šefa diplomatije Sazanova, a slično je bilo i sa parlamentarnim vođom, ministrom u Dumi – Pavelom Miljukovom, koji je otvoreno bio protiv Srba. Mnogima u Rusiji se činilo da je Rusija olako ušla u rat umesto da se reformiše i oporavi. Tako bi možda izbegli revoluciju", kaže Antić.\nOdnosi između Srbije i Rusije nisu u svakom momentu bili sjajni.\n"Bilo je oscilacija u odnosima, pre svega kada je u pitanju Makedonija – gde je Rusija bila najveći zagovornik podele Makedonije i određenih ustupaka koje je srpska vlada trebalo da učini ne bi li u nekoj budućoj raspodeli teritorija mogla da računa na kompenzacije, što je za srpsku stranu svakako predstavljalo problem. To pitanje Makedonije i Bugarske, zajedno sa insistiranjem na ofanzivi na austrougarskoj teritoriji, predstavljalo je nešto što je tokom rata kvarilo srpsko-ruske odnose, a možemo reći i da ih je u nekim momentima dovodilo u kritičnu fazu", ističe Šarenac.\nPrema rečima istoričara Čedomira Antića, Rusija je ipak odigrala ključnu ulogu 1915. – kada se srpska vojska povlačila preko Albanije. Britanci i Francuzi su planirali da napuste balkanski front i posvete se odbrani Egipta i kolonija, što je snažnom intervencijom sprečio ruski car.\nPosle telegrama Nikolaja II, zapadni saveznici su bili primorani da ubrzaju evakuaciju i pomognu srpskoj vojsci, tako da ne treba da čudi što je ruska carska porodica bila tako cenjena u Srbiji.\nI dan-danas Srbija ima dug prema Ruskom carstvu, upravo zbog Prvog svetskog rata, zaključuje Antić.\n(subota, 06. maj 2017, 09:05) - anonymous [neregistrovani]\n(sreda, 27. apr 2016, 18:32) - anonymous [neregistrovani]\n(ponedeljak, 24. nov 2014, 01:41) - anonymous [neregistrovani]\n(ponedeljak, 03. nov 2014, 15:22) - anonymous [neregistrovani]\n(ponedeljak, 03. nov 2014, 08:03) - anonymous [neregistrovani]\n(ponedeljak, 03. nov 2014, 01:59) - anonymous [neregistrovani]\n(nedelja, 02. nov 2014, 23:14) - anonymous [neregistrovani]\n(nedelja, 02. nov 2014, 20:08) - anonymous [neregistrovani]\n(nedelja, 02. nov 2014, 18:11) - Zzz... [neregistrovani]\n(nedelja, 02. nov 2014, 17:40) - goran [neregistrovani]


To ne dam! Ali… - Vlada Stanković - Peščanik\nTrg Taksim, Istanbul, foto: Peščanik\nHitan sastanak vlade i saveta za nacionalnu bezbednost koji je sazvao predsednik republike održan je u četvrtak 13. juna, i na njemu su razmatrani trenutni bezbednosni izazovi u regionu i razvoj šire geopolitičke situacije.\nOva štura vest govori o sastanku u Ankari na kome je turski predsednik Redžep Tajip Erdogan tražio najbolji način izlaska iz teške situacije nakon pisma-ultimatuma vršioca dužnosti američkog ministra odbrane Patrika Šanahana. Ali po svom sadržaju i tonu, ova vest bi se mogla odnositi na bilo koju zemlju u regionu. Srbiju ponajviše, u kojoj iznenadne, ili očekivane ali prećutkivane, krizne situacije često uzrokuju hitne sastanke koji ispune najveći deo medijskog prostora kao privremeno odvlačenje pažnje od stvarnih problema.\nMedijske posledice sastanka u Ankari u četvrtak, međutim, bile su sasvim drugačije. Obično u medijima sveprisutni turski predsednik nestao je gotovo u potpunosti iz javnosti od prethodnog četvrtka, 6. juna, kada je iz Vašingtona stiglo nediplomatski otvoreno pismo Šanahana. I više od toga, zbog navodnih kriznih situacija u vodama Kipra i na granici sa Sirijom, Erdogan je otkazao svih 39 planiranih mitinga u istanbulskim opštinama pred ponovljene izbore za vlast u nekadašnjoj prestonici 23. juna. Obraćanje turskoj i međunarodnoj javnosti prepustio je drugom ešalonu službenika svoje vladajuće Partije pravde i napretka: portparolima, ministru za energetiku a pomalo i ministru spoljnih poslova Mehmutu Džavušogluu. Šta je to u pismu iz Vašingtona što je nateralo svemoćnog turskog predsednika da zaćuti i naizgled se sasvim ozbiljno zabrine za nacionalnu bezbednost svoje države? Ili, najpre, šta ga je primoralo da se zabrine za sopstvenu premoć unutar Turske i sliku najsnažnijeg, nezaobilaznog političara u ovom delu sveta, koju je decenijama pažljivo gradio?\nSve velike sile nastupaju diplomatski samo onoliko koliko odgovara njihovim interesima i samo onda kada to žele. Zbog toga i jesu posebne, velike sile, od Rimskog i Kineskog carstva do naših dana i savremenih imperija. Nakon više meseci diplomatske igre, javnih i tajnih pregovora u Ankari, Istanbulu i Vašingtonu, i inače nestrpljiva američka diplomatija zamenjena je otvorenim i nedvosmislenim postavljanjem jasnog izbora pred turskog predsednika: ili će se Turska odreći toliko reklamirane nabavke ruskog raketnog sistema S-400 ili će biti isključena iz programa razvoja i proizvodnje lovaca F-35 u ime čitave NATO alijanse i biti podvrgnuta novim sankcijama. Da nije reč samo o političkom, pa čak ni samo bezbednosnom pitanju, govori činjenica da bi Turska trebalo da ostvari dobit od najmanje 10 milijardi evra učestvovanjem u proizvodnji ovih najsavremenijih mašina za masivno ubijanje, kao i u obuci svih pilota članica alijanse. I to u vreme kada inflacija i nezaustavljiv pad vrednosti turske lire prete da ozbiljno naruše Erdoganovu vlast, već uzdrmanu porazima na lokalnim izborima u Ankari i Istanbulu.\nOvaj američki ultimatum očigledno je iznenadio turskog predsednika. Redžep Tajip Erdogan se sada nalazi pred ozbiljnom dilemom, sa ogromnim političkim posledicama: kako sada odustati od kupovine ruskih raketa i neke vrste posebnog, iako opreznog saveza sa Rusijom, nakon meseci upornog ponavljanja „To ne dam!” Kako nakon toliko puta ponovljenih tvrdnji o tome da se Turska ne može naterati da odustane od zacrtanog puta – da se „neće saginjati”– odustati od igre „tonedavanja” i priznati svojim biračima da je sve bila samo predstava?\nZa početak, Erdogan je pustio svoje potčinjene da pripreme teren. Ministar odbrane, Hulusi Akar, poznat po zapaljivim izjavama i sličnim akcijama u širokoj zoni turskih interesa, uključujući i Balkan, lamentirao je nad tonom pisma svog američkog kolege koje nije poslato u duhu prijateljstva i dobre saradnje. Jedini zvaničnik koji se oglasio nakon hitnog sastanka u četvrtak 13. juna, ministar spoljnih poslova Mevlut Džavušoglu, samo je neubedljivo ustvrdio da je Turska suverena država kojoj niko ne može da naređuje – što je gubitnička mantra dobro poznata iz poslednje decenije 20. veka na ovom prostoru. Mnogo informativnije bile su novine Haberturk koje su pod direktnom kontrolom vladajuće partije. Još pre hitnog sastanka u četvrtak one su objavile članak o ovoj temi pomalo dvosmislenog sadržaja. S jedne strane, da ruske rakete S-400 uskoro kreću put Turske da budu raspoređene do sredine jula na jugozapadu i jugu Male Azije, kako bi kontrolisale vazdušni prostor Egeja i istočnog Mediterana i time čitav vazdušni saobraćaj između Grčke i Kipra; i, istovremeno, da je ugovorom predviđena mogućnost poništavanja ove već završene kupovine, ukoliko se ustanovi, makar i naknadno, da ovaj raketni sistem nije kompatibilan sa turskim odbrambenim sistemima – zaključak do koga lako može doći zajednička tursko-američka komisija koju Erdogan poslednjih nedelja predlaže američkom predsedniku. Time je ostavljen izlaz turskom predsedniku da tiho odustane od svoje politike upornog „tonedavanja”, a da pritom ne izgleda kao da je od nje zaista i odustao. Jer ako je Erdogan nešto pokazao u svojoj gotovo dvodecenijskoj dominaciji turskom politikom onda je to veština da sebi uvek ostavi dovoljno širok prostor za zaokret kako bi i dalje ostao na vlasti.\nNasuprot tome, srpska politika „tonedavanja” kao da je dospela u ćorsokak, bez ikakvog smislenog političkog izlaza. Obećanja koja dolaze na naplatu pomešana su sa neodgovornim peckanjima ministra nepostojeće srpske spoljne politike. A novoprofiteri nacionalizma gledaju da izvuku još neku paru rugajući se srpskoj istoriji skarednim kvaziistorijskim bilbordima i lecima deljenim uz račune za Infostan. Dok ne dođe vreme da se zaradi na nekoj drugoj politici.


Поступак покретања иницијативе за измену Закона о седиштима и подручјима судова: ИНИЦИЈАТИВНИ ОДБОР ОРГАНИЗУЈЕ ПРИКУПЉАЊЕ ПОТПИСА – ШУМАДИЈСКЕ ВЕСТИ\n4. novembra 2015. 4. novembra 2015. admin\t0 Comments\nU jednom od prethodnih brojeva “Palanačkih“ objavio sam tekst o istoriji Suda u Smederevskoj Palanci, sa ukazivanjem na krajnju neprimerenost i pravnu nelogičnost odredbi Zakona o sedištima i područjima sudova i javnih tužilaštva, kojim je predviđeno da u Smederevskoj Palanci ne bude sedište Osnovnog suda, već da bude Sudska jedinica Osnovnog suda u Velikoj Plani.\nU tom članku sam naveo da je neopohodno pokrenuti inicijativu, kojom bi se organizovali, kako pravna struka, tako i svi građani Opštine Smederevska Palanka za podnošenje zahteva Skupštini Republike Srbije za izmenu Zakona o teritorijalnoj mreži sudova, kojom bi se donela odluka o ustanovljenju Osnovnog suda u Smederevskoj Palanci.\nKomentari i reagovanja, kako pravne struke, tako i građana, posle objavljivanja tog teksta, bili su da je takva inicijativa neophodna i da je radi preduzimanja konkretnih aktivnosti potrebno analizirati i objasniti pravni postupak.\nStoga, ovim tekstom želim da detaljno objasnim pravnu regulativu kojom se inicijativa pokreće i čitav postupak do donošenja odluke Skupštine Srbije.\nPostupak za promenu ili donošenje formalnog zakona regulisan je:\n1.Ustavom Srbije, (Službeni glasnik RS. 98/2006.2\n2.Zakonom o referendumu i narodnoj inicijativi (Sl. gl. RS br. 49/94 i 11/98)\n3.Zakonom o Narodnoj skupštini (Službeni glasnik RS br. 9/10)\n4.Poslovnikom Narodne skupštine (Službeni glasnik RS br. 20/2012.)\nČlanom 107 Ustava Republike Srbije predviđeno je da pravo predlaganja zakona, drugih propisa (inicijativa za izmenu zakona) ima svaki narodni poslanik, Vlada, ili najmanje 30.000 birača, znači građana sa navršenih 18 godina života.\nS obzirom na to da se naše Opštinsko rukovodstvo nije angažovalo u sprečavanju i rešavanju nedopustive situacije da Smederevska Palanka, ne dobije sedište Osnovnog suda i da se za pokretanje pomenute inicijative ne može očekivati pomoć narodnih poslanika ili Vlade, prinuđeni smo da ovaj problem, odnosno inicijativu pokrenemo postupkom koji se u normativnom uređenju naziva GRAĐANSKA ili NARODNA INICIJATIVA.\nGrađanska inicijativa je ovlašćenje jednog dela biračkog tela da pokrene postupak za donošenje ili promenu formalnog zakona. Pri tome, a što je veoma bitno sa aspekta istaknutog problema Suda u Palanci, Narodna skupština ima obavezu da po inicijativi birača postupi, da inicijativu prihvati ukoliko je u skladu sa propisima, da pokrene predviđen postupak za odlučivanje o toj inicijativi i da donese odluku u vrlo kratkom roku nakon podnošenja predloga.\nRadi ostvarivanja narodne inicijative, mora da se obrazuje INICIJATIVNI ODBOR od najmanje tri člana koji imaju biračko pravo. Inicijativni odbor će obrazovati posebne pododbore za prikupljanje potpisa na određenim mestima (u sedištima Mesnih zajednica, u ustanovama, na javnim mestima koja će inicijativni odbor odrediti odlukom).\nInicijativni odbor sačiniće predlog za promenu Zakona o uređenju sudova, tako da se iz predloga jasno vide razlozi promena, rešenja koja se predlažu, pravna argumentacija, objektivni kriterijumi, i sve drugo što će uveriti nadležni organ, odnosno Narodnu skupštinu, da predlog treba usvojiti. Takav predlog potpisuju članovi Inicijativnog odbora.\nInicijativni odbor dostavlja predlog Narodnoj skupštini radi obaveštenja da se za taj predlog prikupljaju potpisi i prijavljuje prikupljanje potpisa Ministarstvu unutrašnjih poslova, Policijskoj stanici u Smederevskoj Palanci, sa obaveštenjem da će se na teritoriji opštine prikupljati potpisi. Potpisi građana stavljaju se na listu potpisnika Narodne inicijative, čija je sadržina propisana Zakonom o referendumu i narodnoj inicijativi. Prijava Ministarstvu unutrašnjih poslova podnosi se najkasnije tri dana pre početka prikupljanja potpisa, kao i mesto, vreme i način prikupljanja potpisa, i mere koje će Inicijativni odbor preduzeti radi sprečavanja eventualnih zloupotreba u vezi sa prikupljanjem potpisa.\nPrikupljanje potpisa može da traje najduže sedam dana, računajući od dana koji je u prijavi Ministarstvu unutrašnjih poslova označen kao početni dan prikupljanja potpisa. Građanin se može samo jednom potpisati na listi potpisnika Narodne inicijative.\nNa mestu gde se prikupljaju potpisi mora biti istaknut, tako da bude dostupan građanima, tekst predloga za koji se prikupljaju potpisi, overen od Narodne skupštine i snabdeven prijemnim brojem. Kada je lista potpisnika Narodne inicijative sačinjena u skladu sa napred navedenim pravilima i prikupljen je potreban broj potpisa, Inicijativni odbor dostavlja listu potpisnika Narodne inicijative Narodnoj skupštini. Nadležni odbor Skupštine proverava da li je lista potpisnika Narodne inicijative sačinjena u skladu sa Zakonom o Narodnoj inicijativi i da li je prikupljen potreban broj potpisa, pri čemu razmatra i eventualne primedbe građana na postupak prikupljanja potpisa.\nAko nadležni odbor Skupštine utvrdi da je lista potpisnika Narodne inicijative ispunila zahteve zakona, Skupština je dužna da o predlogu za koji su prikupljeni potpisi odluči na način i po postupku utvrđenim Ustavnom i zakonom, odnosno odgovarajućim poslovnikom Narodne skupštine. Čitav ovaj postupak traje u periodu od 30-60 dana.\nUkoliko Narodna skupština ne prihvati predlog, dužna je da o tome obavesti Inicijativni odbor, koji, ako smatra da odluka nije doneta u skladu sa propisima i opravdanim razlozima, može podneti žalbu Vrhovnom kasacionom sudu, koji je dužan da po žalbi donese odluku u roku od 15 dana od dana prijema žalbe i ta odluka je konačna.\nSmatram da će ovaj sažeti prikaz normativne procedure pomoći da se u Opštini Smederevska Palanka shvati da ta procedura nije toliko komplikovna i neizvodljiva i da je treba pokrenuti.\nSasvim sigurno postoji raspoloženje građana Smederevske Palanke da se vrati sedište Osnovnog suda, kako bi se na taj način omogućio lakši pristup i zaštita prava, smanjili troškovi i vratilo poverenje građana u pravosuđe. Istovremeno je nesporno da u Palanci postoji dovoljan broj kvalifikovanih i sa energičnom voljom sposobnih ljudi koji bi ovaj postupak sproveli savesno i odgovorno.\nNaravno, za uspeh ovakve inicijative, osim valjano sprovedenog postupak u skladu da zakonom, treba pripremiti podršku odgovarajućih političkih struktura na nivou Republike, nadležnih ministarstava, narodnih poslanika i dr.\nUkoliko, za ovu akciju rukovodstvo Opštine Smederevska Palanka nije sposobno, u tu političku akciju treba da se uključe svi građani Smederevske Palanke, koji u okviru svojih poslova, ličnog autoriteta, kontakata sa kolegama i na svaki drugi način, mogu da doprinesu formiranju jasnog stava kod svih nadležnih organa da je neophodno vratiti ustrojstvo Osnovnog suda u Smederevsku Palanku. U ovom kontekstu pomenuću predstavku koju je Visokom savetu sudstva dostavila Advokatska komora Požarevac, na inicijativu podružnice advokata Smederevske Palanke, i da je stigao vrlo pozitivan odgovor Visokog saveta sudstva, sa mišljenjem da je neophodno preduzeti mere da se poveća broj sudija u opštinama u kojima taj problem nije rešen na adekvatan način. Posebno ističem da je neophodno da se na isti način oglase i sudije, diplomirani pravnici i svi drugi građani u okviru svojih strukovnih udruženja, komora, političkih stranaka, čime bi sasvim sigurno doprineli formiranju objektivne političke i pravne svesti o tome da je Palanci, neophodno sedište Osnovnog suda.\nU suprotnom, ukoliko ova inicijativa ne uspe, Smederevska Palanka će nastaviti sa degradiranjem, i od grada koji je imao zapaženo mesto u Srbiji biće dovedena do toga da se gubi na mapi.\nI konačno, kao veoma važnim smatram, da je neophodno da se i u Velikoj Plani zadrži sedište Osnovnog suda, jer bi to doprinelo kvalitetnijem funkcionisanju pravosudnih organa u obe opštine, čime bi se građanima omogućio efikasniji pristup pravdi i zaštita osnovnih prava.\nZoran Stojkovac, advokat\n← U Rekovcu prva toplana na biomasu


Sindikat kontrole letenja: Loši uslovi rada mogu da ugroze bezbednost vazdušnog prostora - Ekonomija - Dnevni list Danas\nPočetna » Ekonomija » Sindikat kontrole letenja: Loši uslovi rada mogu da ugroze bezbednost vazdušnog prostora\nKontrola letenja Srbije i Crne Gore (SMATSA) u dužem vremenskom periodu ne poštuje standardne operativne procedure koje se odnose na stres kontrolora letenja, što može da ugrozi bezbednost tog vazdušnog prostora, upozorio je danas Sindikat kontrole letenja.\n0Piše: Beta 03. decembra 2019. 14.58\n„Zbog nezakonitog postupanja SMATSA obavestili smo međunarodne institucije i krovni Evropski sindikat radnika u transportu da postoje sumnje da je bezbednost letenja iznad Srbije i Crne Gore ugrožena. Sindikat zahteva da se hitno primene svi interni propisi kao i evropske regulative, kojih je SMATSA potpisnik, ali ih do sada nije poštovala“, navodi se u saopštenju Sindikata kontrole letenja.\nKako je objasnio taj sindikat „vrše se nezakonite i neblagovremene promene radnih vremena, a te promene su toliko učestale da mogu biti pogubne po život i zdravlje zaposlenih“.\n„Radna satnica kontrolora letenja ista je tokom sezone i van nje, pa često dolazi do premora. Kontrolori letenja nemaju potrebno vreme za odmor i vraćanje psihofizičkog stanja na radni maksimum i samim tim nespremno se dočekuje naredna sezona. Operativno osoblje uskraćeno je za adekvatne sobe za odmor i rekreaciju tokom radnog vremena, koje su preko potrebne za vraćanje koncentracije nakon napornih radnih sati, a kontrolorima letenja u Crnoj Gori je već duže vreme čak uskraćena pijaća voda na radnom mestu, kao jedno od osnovnih elementarnih uslova“, ističe se u saopštenju sindikata.\nDodaje se da u SMATSA ne postoji akt kojim se reguliše plan karijere, što je od velikog značaja kako za kontrolore letenja, tako i za samu firmu, kao i da ne postoje pravilnici vezani za sukob interesa, kao ni konkursi za operativne pozicije, što dovodi do negativne selekcije kadrova koje mogu, kako je ukazano, imati pogubne posledice za kompaniju i državu.\n„Posao kontrolora letenja jedan je od najstresnijih poslova po količini stresa i bolestima koje izaziva i opšte je poznato da većina kontrolora letenja ne doživi kasnu starost već im je, po svetskim studijama, životni vek u proseku kraći za 15 godina. Sve svetske kompanije koje pružaju usluge kontrole letenja, trude se da životne i radne uslove operativcima koji direktno utiču na bezbednost vazdušnog saobraćaja postave na maksimum, dok SMATSA radi upravo suprotno“, smatra Sindikat kontrole letenja.\nPo oceni Sindikata, SMATSA krši kolektivni ugovor, ali i zakone i „već četiri godine odbija da postupi po zakonu i donese akt kojim bi se propisao mimimum procesa rada u slučaju štrajka“.\nSindikat kontrole letenja se nada da do štrajka neće doći ali od rukovodstva traži da „hitno počne da ispravlja svoje greške“ koje direktno utiču na smanjenje sposobnosti za rad kontrolora letenja a time i na bezbednost vazdušnog saobraćaja“.


Izvor: Capital.ba, 14.Jun.2021, 14:50\nBIJELJINA – Slobodan Pavlović, koji je prije mjesec dana na licitaciji ponudio 4,9 miliona KM za imovinu svoje firme „Aqua City“, a koja je prodavana u izvršnom postupku, nije u zakonskom roku uplatio taj iznos, saznaje portal CAPITAL. Foto: Agencije Imovina preduzeća „Aqua City“ prodavana je na zahtjev Bobar banke u stečaju, a Pavlović je prije mjesec dana ponudio najveći iznos, dok su njegove firme „Slobomir Nekretnine“ i „Slobomir P Univerzitet“ ponudile nešto >> Pročitaj celu vest na sajtu Capital.ba << manje iznose i licitaciju završile kao drugorangirani, odnosno trećerangirani ponuđač. U skladu sa zakonom sud će sada pozvati drugorangiranog ponuđača da uplati izlicitirani iznos. „Slobodan Pavlović, kao najpovoljniji ponuđač, do danas nije uplatio ponuđeni iznos od 4,9 miliona KM. Sud će, shodno odredbama Zakona o izvršnom postupku kojim se reguliše prodaja nepokretnosti u izvršnom postupku, pozvati drugog po redu najpovoljnijeg ponuđača da uplati ponuđeni iznos“, kazali su u Okružnom privrednom sudu u Bijeljini za CAPITAL. To znači da Pavlovićeva firma ima novih mjesec dana da uplati milionski iznos za imovinu firme Aqua city, a očigledno je da ovakvim postupanjem Pavlović pokušava da kupi vrijeme kako bi što duže odložio prodaju preduzeća čiji je vlasnik. Imovina preduzeća „Aqua City“ ponuđena je po drugi na prodaju 10. maja, a početna cijena iznosila je 3,49 miliona KM. Ukupna potraživanja Bobar banke od preduzeća “Aqua city”, po osnovu ugovora o kreditu, na kraju juna prošle godine iznosila su 4,6 miliona KM, a banka ih je za 4,2 miliona prodala Gordanu Pavloviću i njegovom “Pavgordu”. Međutim, sud je odbio prijedlog „Pavgorda“ da stupi u ovaj izvršni postupak, nakon čega je „Pavgord“ podnio prijedlog za stečaj preduzeća „Aqua city“. Zbog spornog potraživanja „Pavgord“ je podnio zahtjev za stečaj još jedne Pavlovićeve firme -„Slobomir“ i u njoj je nedavno otvoren stečaj. CAPITAL: Marina Čigoja Ljubojević Чланак Pavlović nije uplatio milione za propali „Aqua city“ се појављује прво на Capital.ba - Informacija je capital.\nIzvor: Capital.ba, 15.Jun.2021, 09:01\nSARAJEVO – Na nivou bankarskog sektora u FBiH, prema izvještajnim podacima banaka sa 31.03.2021. godine, iskazan je pozitivan finansijski rezultat, koji je za 8,9% veći od iskazanog u istom periodu prethodne godine, pokazuje izvještaj Agencije za bankarstvo FBiH. FOTO: klix Jedna banka je iskazala...


BTC $36.410 -3,24%\nETH $2.429 -2,45%\nBNB $369 -3,92%\nSOL $90 -6,75%\nXRP $0,61 -2,85%\nNemačko federalno ministarstvo za ekonomske odnose i energetiku uzela je u obzir blokčein kako bi se borili protiv prevara izbegavanja poreza.\nNemačko federalno ministarstvo za ekonomske odnose i energetiku (BMVi) planira da se bori protiv prevara izbegavanja plaćanja poreza korišćenjem blokčeina, izvestile su Nemačke poslovne novine WirtschaftsWoche 22. novembra.\nNakon glavne evropske prevare pri plaćanju poreza CumEx-Files, BMVi je predložio da tehnologija distribuiranog registra (DLT) može učiniti poreskim sistemom efikasnijim u smislu sprečavanja prevara.\nOtkriveno 2017. godine, CumEx-Files je bila šema poreske prevare koju je navodno koristila mreža banaka, trgovaca akcijama i najviših pravnika da bi dobili milijarde od evropskih trezora putem špekulacije porezom na dividendu. Kao rezultat CumEx šeme, nemačka ekonomija navodno je pretrpela najviše, sa najmanje 63 milijarde dolara prijavljenih gubitaka.\nParlamentarni državni sekretar u BMVi Kristijan Hirte izjavio je da bi raspoređivanje tehnologije blokčein "moglo osigurati" da porezne akcije mogu biti "sigurno praćene" u "bilo kom trenutku".\nPrema federalnom ministarstvu finansija, pre 2012. godine preko 5 milijardi dolara bilo je oprano samo u nemačkoj poreskoj regulativi.\nRanije u novembru, odeljenje prihoda Tajlanda otkrilo je planove praćenja plaćanja poreza koristeći DLT i mašinsko učenje, posebno sa namerom da potvrdi valjanost plaćanja poreza i da ubrza proces povraćaja poreza.\nRanije je Cointelegraph izvestio o kompaniji poreskog softvera Vertex sugerišući da vlade implementiraju blokčein zbog poboljšanja poreskih sistema.


Dopis predsedniku Republike Srbije | UGS Nezavisnost\nKao reprezentativni sindikati, sve ove godine trudili smo se da budemo suštinski pravi socijalni partneri. Verovali smo u socijalni dijalog kao i proces i mehanizam „kao najbolji put da se dođe do socijalnog pakta, odnosno sporazuma o pravcu, sadržaju, dinamici i socijalnoj ceni ekonomskih i drugih promena“.\nNe želimo da menjamo svoja ubeđenja oko mehanizma socijalnog dijaloga, ali za godinu dana jednostavno oko suštinskih stvari nismo naišli na dvostranu komunikaciju. I dalje ne želimo da pravimo „cirkus“, ali naš zajednički zadatak jeste da ispravimo skoro decenijisku nepravdu napravljenu komunalnim radnicima Srbije.\nVama se obraćamo, jer su sve institucije ostale neme na naše dopise, a prošli put (2016), Vašim naporom na čemu smo Vam zahvalni, bar za nešto povećan socijalni položaj, jer ste razumeli i videli mnoge nelogičnosti.\nU predstojećoj godini, komunalce čeka da im mi saopšimo da jedino i jeddino samo oni, kao i prethodnih godina nisu dobili nikako povećanje zarada, da nastavljaju i dalje da im se dešava katastrofalnoj „kompresija-približavanju“ koeficjenata, gde je ista zarada za zaposlenog sa najmanje složenim poslom i visoko kvalifikovanog radnika, majstora, negde i inžinjera. Primer je Niško preduzeće MEDIJANA, gde od 1070 zaposlenih, 970 prima minimalnu cenu rada, a bilo bi odlično da je jednio. Teško nam je, nemoguće, da objasnimo kako opet nema povećanje za njih, komunalcima, kako su ih sve ostale grane prestigli sa zaradama i to značajno, kako im se 2014 godine umanjivala zarada kao svima „javnim“, a onda se svima već sledeće godine povećavale. A mnogi ostali na zaradi iz novembra 2014.\nNe može jedan dopis da prenese ne samo sve sve nelogičnosti već mogućnost velikih posledica. Odsustvo socijalnog daijaloga nužno pravi socijalnu demamogiju a od toga se uvek ide u veće probleme.\nDopis predsedniku Molba za sastanak


RTV BIR - Predstavnici boračkih udruženja USK razgovarali s resornim ministrom (VIDEO)\nPredstavnici boračkih udruženja USK razgovarali s resornim ministrom (VIDEO)\nMi ne želimo u politiku niti politika treba u naša udruženja, ono što je potrebno je poštivanje Zakona o dopunskim pravima boraca na kantonalnom i federalnom nivou - mišljenje je koja su danas predstavnici boračkih udruženja iznijela ministru za boračka pitanja u Vladi USK Erminu Zuliću.\nDa je politika ali i ukupna situacija ključna i za tu populaciju pokazuju konkretni podaci o odlasku djece boraca koji su poginuli braneći ovu zemlju.\nPredsjednica Udruženje porodica šehida i poginulih boraca USK Nevzeta Mujčinović izjavila je da je njihov najveći problem zapošljavanje djece poginulih boraca, ali da je i te djece sve manje jer napuštaju zemlju za koju su njihovi očevi dali svoje živote.\n- U prošloj godini otišlo je 1.222 djece - precizirala je Mujčinović.\nIako je prošle godine veći broj njih dobilo priliku za volontiranje i polaganje strucnih ispita u nadi da će lakše naći posao i ostati u ovoj zemlji, statistike su poražavajuće. Radi promjene negativnog stava koji je sve izraženiji u Ministartsvu za boračka pitanja najavljuju veći angažman u budućnosti, od izgradnje spomen obilježja, muzeja, do aktiviranja mladih kako bi se očuvalo sjećanje na sve važne datume naše novije historije.\nMinistar Zulić rekao je da će to ministarstvo pokrenuti postupak za izmjenu zakona o dopunskim pravima boraca i donošenje zakona o značajnim datumima.\nUpravo obilježavanje značajnih datuma razlog je velikog ogorčenja pripadnika boračkih populacija čija udruženja jednostavno finansijski ne mogu osigurati prisustvo svojih članova na određenim manifestacijama.\nSead Draganović iz Unije veterana USK kazao je da je tužno gledati obilježavanja po Bužimu gdje samo političari stoje a veterani ne mogu nigdje.\nPo riječima ministra Zulića, u ovoj godini plan je izmiriti nastala dugovanja te pokušati u pripremama za ovogodišnji budžet naći rješenja kako bi 14 boračkih udruženja moglo adekvatno funkcionisati.\nStanove u Vogošći na korištenje dobilo 16 pripadnika boračke populacije (VIDEO)\nDanas počinje isplata invalidnina i naknada za korisnike boračko-invalidske zaštite (AUDIO)\nU USK- u vodi SDA sa 28,26 posto, druga A-SDA-Pomak-Zajedno 24,14 posto\nMinistarstvo za pitanja boraca USK osiguralo studenske stipendije\nViše iz kategorije: « Presuda za ratne zločine u Foči 27. februara\tGlavni odbor SDA danas raspravlja o formiranju vlasti i ostalim aktuelnim temama »


Kojim putem ide nauka u Srbiji? - ELEMENTARIJUM\nRazgovori o nauci\n(VIDEO) “Trenutno stanje nauke u Srbiji je bremenito problemima”, kaže u razgovoru za Elementarijum državni sekretar za nauku, dr Vladimir Popović\nRazgovarao: Slobodan Bubnjević\nGrafika: Aleksandar Savić\nNauka u Srbiji stoji na raskrsnici. Nakon burnog proleća za naučnike u Srbiji, Vlada Republike Srbije je 6. maja 2016. godine, na samom kraju mandata, poništila Konkurs za finansiranje naučnih projekata, a projekti ciklus je produžen.\nTo je značilo da će rešavanje stanja u nauci sačekati jesen, formiranje novog tima ministarstva prosvete, nauke i tehnološkog razvoja, kao i izbor novog državnog sekretara za nauku.\n“Trenutno stanje nauke u Srbiji je bremenito problemima”, kaže u prvom razgovoru za “Elementarijum” prvi čovek u naučnom resoru, prof. dr Vladimir Popović, novi državni sekretar u Ministarstvu prosvete, nauke i tehnološkog razvoja.\n“Problemi su se gomilali, malo stvari je rešavano. Došli smo sad u situaciju da imamo neizvesnost oko projektnog ciklusa, da smo imali dva puta produženje, odnosno dve godine su produženi postojeći projekti. Mi u ovom trenutku moramo da donesemo odluku šta sa novim ciklusom ili novim produženjem, smatra Popović.\nVladimir Popović je profesor na Mašinskom fakultetu Univerziteta u Beogradu gde drži nastavu na Katedri za motorna vozila. Doktorirao je 2008. godine, a u svojoj naučnoj karijeri je objavio 110 radova u domaćim i međunarodnim časopisima.\nU jesen 2016. godine, Vladimir Popović je imenovan za državnog sekretara u Ministarstvu prosvete, nauke i tehnoiloškog razvoja. U trenutku prepunom izazova, preuzeo je upravljanje resorom nauke u Srbiji.\n“Mi ako na neki način ne osvežimo projektni ciklus, bilo da uradimo rekategorizaciju, uvedemo nove ljude, ili da raspišemo novi poziv ne možemo realno zadržati ovaj broj. Broj je počeo da pada”, kaže Popović, dodajući da je prošle godine bio na nivou prethodne godine, ali pokazatelji ove godine nisu baš sjajni. “Ušli smo u šestu godinu istog projektnog ciklusa i logično je da dođe do određenog zasićenja”, smatra.\nPrvi intervju za Elementarijum, državni sekretar Popović je dao tokom ovogodišnjeg Sajma knjiga, gde je bio gost Centra za promociju nauke, zajedno sa predsednikom Nacionalnog saveta za nauku, akademikom Zoranom Popovićem.\n“Smatram da je promocija nauke ne baš jednako važna kao samo istraživanje, ali izuzetno važna”, objasnio je. “Iz tog razloga sam rekao da ćemo da pojačamo još intenzitet saradnje, intenzitet rada Centra za promociju nauke. Živimo u vremenu ako nešto ne objavimo da smo uradili, praktično nismo uradili”.\nIstražite više u video prilogu…\nKako se glasa na američkim izborima?


Nenad Milijaš i saigrači ispred severne tribine\nKada je u 83. minutu zamenio Kangu, iskusni vezista postao je 30. fudbaler u klupskoj istoriji sa ovoliko ili više utakmica.\n- Za mene je velika čast što sam upisao 200. nastup za Crvenu zvezdu, posebno zato što nema mnogo igrača u novijoj istoriji koji su uspeli da sakupe tako veliki broj utakmica i ostave trag u ovom klubu, jer uglavnom odlaze ranije u inostranstvo. Još mi je draže što ću ovaj jubilej pamtiti po pobedi koju smo ostvarili, nova tri boda su tu i prešli smo još jedan korak na putu do titule. Neće biti lako, biće dosta borbe, ali smatram da smo najkvalitetnija ekipa i da ćemo to i dokazati - rekao je Milijaš, a prenosi klupski sajt.\nPrvu utakmicu u crveno-belom dresu Milijaš je odigrao pre nešto više od 10 godina.\n- Debitantsku utakmicu ću naravno zauvek pamtiti, taj meč mi je mnogo bitniji od jubileja, osećao sam neuporedivo veću tremu, strah… Dolazio sam da gledam Zvezdine utakmice kao navijač, nisam ni sanjao da ću ih jednog dana igrati za crveno-bele, a još manje da ću doći do ove brojke. Najteže, ali ujedno i najlepše je igrati u Zvezdi. Mislim da je lakše igrati u najvećem klubu u inostranstvu nego na "Marakani".\n- Nisam igrač koji juri neke jubileje ili velike brojke, ali svakako da mi je ovo drag jubilej. Pre svega sam se vratio u Crvenu zvezdu zato što volim ovaj klub, volim Srbiju i najlepše mi je kod kuće. Smatram da još mogu dosta da pružim klubu, mogu da igram na vrhunskom nivou u našoj ligi i zato sam ovde, i pored nekih možda unosnijih ponuda. Zvezda je meni dala mnogo više nego što ću ja ikad moći njoj i čast mi je što sam ovde - zaključio je Milijaš.


Usvojena Potočarska deklaracija: Probosanske stranke zajedno da nastupe na izborima 2018.\nNa konferenciji “Ostvarivanje prava i zaštita građanskih sloboda povratničke zajednice na području entiteta Republika Srpska” koja je održana danas u Srebrenici usvojena je Potočarska deklaracija.\n“S tim u vezi, Potočarska deklaracija je upozorenje da se građani nesrpske nacionalnosti, a prije svega Bošnjaci, nalaze pred potpunim nestankom na području entiteta RS – isključuju se iz procesa donošenja odluka, njima su zatvorena vrata zapošljavanja u institucijama, aktivno se ohrabruje njihov odlazak i ograničavaju im se temeljna ljudska prava i građanske slobode”, navodi se u Deklaraciji.\nDalje se ističe kako danas učesnici konferencije iz Memorijalnog centra u Potočarima šalju jasnu poruku i traže od predstavnika probosanskih političkih stranaka da u očekivanju Općih izbora u BiH:\n1. Jasno se odrede i u svoje političke programe unesu konkretnu viziju i realne prijedloge rješavanja problema bošnjačke povratničke populacije na području entiteta RS,\n2. Donesu čvrstu odluku o tome da se pitanje priznavanja naziva bosanskog jezika i rješavanje pitanje diskriminacije đaka iz bošnjačke povratničke zajednice učini prioritetnim pitanjem u međustranačkom dijalogu,\n3. Da insistiraju kod nadležnih institucija u BiH i međunarodne zajednice da preduzmu konkretne korake u provođenju odluka Ustavnog suda BH u vezi 9. januara, da se pokrenu konkretne mjere na sprječavanju i kažnjavanju negiranja genocida i udruženih zločinačkih poduhvata te da se usvoje i implementiraju konkretna rješenja na zaustavljanju odlaska mladih iz povratničkih zajednica širom entiteta RS,\n4. Donesu odluku o jedinstvenom i zajedničkom nastupu na izborima 2018. godine.\n5. Donesu jedinstvenu strategiju djelovanja prema Savezu za promjenu i SNSD-u prilikom budućih pregovora o formiranju vlasti na državnom, entitetskom i lokalnom nivou.\nDalje se navodi kako su učesnici konferencije jedinstveni u osudi svih političkih subjekata i pojedinih političkih predstavnika koji dolaze iz povratničke zajednice, a koji ne podržavaju političko jedinstvo bošnjačkih povratnika.\nDanašnja konferencija održala se na inicijativu Pokreta “Odgovor”, u saradnji s Pokretom “Majke enklava Srebrenica i Žepa”, udruženjima “Majke Srebrenice”, “Žene Srebrenice” i “Žene Podrinja” te “Organizacijom šehida i poginulih boraca Srebrenice”.\nProsinečki objavio spisak, saznajte ko je među 28 igrača


Zavadi pa vladaj - Lični stavovi - Dnevni list Danas\nPočetna » Dijalog » Lični stavovi » Zavadi pa vladaj\nU društvu postoje dva globalna oblika vladavine: demokratski (neposredna demokratija, posredna, odnosno predstavnička demokratija i dr.) i autokratski (autoritarni) oblik vladavine (despotija, tiranija, diktatura i dr.).\n0Piše: Miodrag R. Đorđević 24. maja 2019. 15.09 Izmenjeno: 26. maja 2019. 04.02\nU društveno-političkoj praksi ne postoje „čisti“ oblici vladavine, jer se uvek radi o mešavini različitih elemenata demokratskog i autoritarnog vladanja, pa se svaki konkretan oblik vladavine mora procenjivati sa stanovišta onoga što je u njemu dominantno, preovlađujuće.\nKada procenjujemo aktuelni oblik vladavine u Srbiji nije teško zaključiti, i bez posebnog naučno-sociološkog istraživanja, da se radi o dominaciji autokratskih elemenata vladavine koji formiraju analogni obrazac mišljenja, ponašanja i delovanja (pretnje, nasilje, netolerancija, isključivost, osvetoljubivost, „teror“ većine nad manjinom, i dr.).\nNa delu je voluntarizam najodgovornijih državnih i političkih funkcionera, na čelu sa Aleksandrom Vučićem, utemeljen na metodu „Zavadi pa vladaj“. Reč je o metodu koji predstavlja kombinaciju raznoraznih manipulacija i strategija (političkih, ekonomskih…) koje omogućavaju političkom „vrhu“ zemlje sticanje snažne moći putem razjedinjavanja političkih neistomišljenika.\nU nauci o vladanju, metod „Zavadi pa vladaj“ („Divide et impera“) je važna tema analize još od vremena najslavnijeg rimskog vladara Julija Cezara (100 – 44. godine pre n. e.), kome se ova latinska izreka i pripisuje. Ovaj metod vladavine koristili su ne samo Rimljani, nego i mnogi evropski vladari, a kasnije i mnoge evropske sile u kolonizaciji afričkih i azijskih zemalja.\nSličan metod je sugerirao i Nikolo Makijaveli (1469-1527), italijanski filozof i političar, savetujući vladara da iskoristi sve moguće načine u cilju razjedinjavanja svojih protivnika, pri čemu je posebno naglašavao potrebu da vladar, u cilju jačanja svoje moći, treba da pomaže, materijalno i na druge načine, sve one koji su spremni da s njim sarađuju.\nOvaj metod koristile su i mnoge imperije u cilju proširenja svojih teritorija, a danas, u mirnodopskim uslovima, takav metod primenjuju ne samo politički, nego i privredni subjekti u tržišnoj ekonomiji u cilju potiskivanja konkurenata.\nMnogi politički teoretičari su smatrali da se ovaj metod ne može uspešno primenjivati u Evropi u 20. i 21. veku. Međutim, takvo mišljenje su demantovali mnogi primeri, a posebno primer bivše Jugoslavije, ne samo time što je ona bila „zrela“ za primenu takvog metoda zbog zaoštrenih međunacionalnih odnosa, već i zbog činjenice što se ovaj metod oslanja na neke trajne ljudske mane, koje vlastodršci vešto koriste za jačanje svoje moći.\nSrbija nije iskoristila šansu da posle raspada socijalizma učvrsti demokratski oblik vladavine, a sa dolaskom SNS na vlast 2012. godine, mogućnosti za razvoj demokratskih odnosa su još više sužene. Vladavina SNS na čelu sa Aleksandrom Vučićem, pak, poprimila je izrazito autokratsko obeležje, a primena metoda „Zavadi pa vladaj“ postala je bitna odrednica sistema vladavine.\nU prilog ovakvoj oceni, dovoljno je pomenuti nekoliko očiglednih činjenica o podelama u društvu koje aktuelna vlast intenzivira i produbljuje. Pre svega, treba pomenuti neadekvatan odnos vlasti prema građanskim protestima, koje ona kvalifikuje fašističkim, umesto da prihvati dijalog o neophodnim promenama koje bi „amortizovale“ nezadovoljstvo građana i doprinele društvenoj stabilnosti.\nPored toga, treba pomenuti neadekvatan odnos prema političkoj opoziciji, koju vlast svakodnevno optužuje kao „glavnog neprijatelja društva i države“, umesto da je tretira kao političkog protivnika. Najzad, treba pomenuti i neadekvatan odnos prema SPC, koji se izražava kroz suvišno nastojanje vlasti da se ujednače politički pogledi crkve i države!\nSvaka inicijativa na toj liniji, kada se crkva dovede u položaj da se izjašnjava „za“ ili „protiv“ vlasti, nužno dovodi do podela i u crkvenim krugovima, a samim tim i među vernicima. Međusobna saradnja države i crkve, kao ustavno odvojenih institucija, mora da ima za rezultat nešto drugo, mnogo važnije: da crkva dosledno ostane na terenu duhovnosti, a država na terenu društvene realnosti, prevashodno okrenuta „zemaljskom“, a ne „nebeskom narodu“.\nIstorijska praksa je potvrdila činjenicu da metod „Zavadi pa vladaj“ uvek ima svoj kraj, ali i uvek sa negativnim posledicama. Ako aktuelna vlast na čelu sa Aleksandrom Vučićem, u nekim važnim aspektima, ne koriguje svoju politiku, što po svemu sudeći nije izgledno, uporna borba građana Srbije za radikalne promene (bezbedan i slobodan život, jačanje demokratije i demokratskih institucija, pravna država, socijalna pravda, ljudsko dostojanstvo, slobodni mediji, sloboda misli i izražavanja), jedini je način da se dođe do normalno uređene države i pristojnog kvaliteta života.\nMoto režima je "zavadi pa vladaj"\nOd morala do politike


Šok u auto-svijetu: BMW, Dajmler i VW pod istragom – The PRESTIGE\nVlasti EU optužile su njemačke proizvođače automobila – BMW, Dajmler i Folksvagen – za nezakonito udruživanje.\nTo udruživanje je navodno imalo za cilj da ograniči razvoj tehnologije za smanjenje emisije štetnih gasova iz automobila.\nEvropska komisija je, nakon detaljne istrage, ustanovila da su pomenute kompanije u periodu od 2006. do 2014. godine prekršile zakone EU, nezakonito se međusobno dogovarajući da ograniče uvođenje tehnologije koja pomaže u smanjenju emisije izduvnih gasova iz putničkih vozila na benzin i dizel, prenosi agencija AP.\n“Dajmler, VW i BMW su možda prekršili pravila konkurencije EU. Kao rezultat toga, evropski potrošači su možda lišeni mogućnosti kupovine automobila sa najboljom dostupnom tehnologijom”, navodi se u saopštenju evropske komesarke za zaštitu konkurencije Margret Vestager.\nDajmler, koji je obavestio regulatora o “tajnom dogovoru”, očekuje da neće biti kažnjen jer je nadležnim organima odao informacije, dok u BMW-u i VW-u nisu bili dostupni za komentar.\nKazne EU bi mogle biti u visini 10,0 odsto globalnog obrta svake kompanije.


Sutra iznad 20 stepeni - Društvo - Dnevni list Danas\nPočetna » Društvo » Sutra iznad 20 stepeni\nU Srbiji će sutra biti pretežno sunčano i toplije vreme, sa temperaturama znatno iznad proseka za ovo doba godine, saopštio je Republički hidrometeorološki zavod (RHMZ).\n0Piše: Beta 06. marta 2019. 13.34\nDuvaće slab i umeren južni vetar, u košavskom području i planinskim predelima umeren i jak, a na jugu Banata povremeno i sa olujnim udarima. Jutarnja temperatura biće od jedan do devet stepeni, najviša dnevna od 15 na istoku do 23 stepena na zapadu Srbije.\nU Beogradu će sutra biti pretežno sunčano i toplije vreme, sa temperaturom znatno iznad proseka za ovo doba godine. Duvaće umeren, povremeno i jak jugoistočni vetar. Jutarnja temperatura biće oko devet stepeni, najviša dnevna oko 21.\nU Srbiji će u petak biti toplo i pretežno sunčano vreme, jedino će na severu i zapadu preovladjivati oblačno vreme, uz mestimičnu kišu i pljuskove posle podne i uveče.\nU subotu će biti svežije, mestimično s kišom i pljuskovima, osim na jugoistoku gde će se zadržati toplo vreme, uz kratkotrajne pljuskove i grmljavinu sredinom dana.\nU nedelju će biti umereno oblačno vreme sa sunčanim periodima. Krajem dana na severu, a u ponedeljak i u ostalim krajevima zemlje biće oblačno sa kišom i pljuskovima. Temperatura će biti u padu.\nZatim se očekuje promenljivo i svežije vreme. U utorak na jugu, a u četvrtak i u ostalim krajevima, ponegde će padati kiša, a na višim planinama sneg.\nBiometeorološka prognoza za četvrtak, 7. mart:\nMeteorološke prilike će biti povoljne za većinu hronično obolelih, a izvesne tegobe su moguće kod osoba sa hipertenzijom. Moguće meteoropatske reakcije su promenljivo raspoloženje i pospanost.


Šefica Specijalnog tužilaštva u Severnoj Makedoniji koje je zaduženo za procesuiranje krivičnih dela proisteklih iz prisluškivanih razgovora za vreme mandata Nikole Gruevskog Katica Janeva podnela je ostavku, prenosi portal A1on. U saopštenju se navodi da je u trenutku kada je konsenzusom svih političkih stranaka bila izabrana za specijalnog tužioca, sebi i graĂ°anima Severne Makedonije obećala da će funkciju obavljati u interesu vladavine prava i borbe protiv kriminala i korupcije u toj zemlji. Janeva je naglasila da joj je čast bila da bude na čelu te institucije, te da neće dopustiti da se njeno ime koristi kao alibi za blokadu Specijalnog tužilaštva. „Čast mi je bila da služim državi i da budem na čelu posebnog profesionalnog tima tužilaca, istražitelja i zaposlenih koji su\nTeško je političara uhvatiti u korupciji\nU Slovačkoj postoji veoma jaka i opravdana sumnja da čitava mreža tamošnjih lokalnih političara i preduzetnika prisvaja poljoprivredno zemljište kako bi dobili subvencije od EU, kaže u ekskluzivnom intervjuu za „Politiku” Pamela Zaleska, sudija Specijalnog krivičnog suda Slovačke. Upravo iz tog razloga, prema njenim rečima, u toku je krivični postupak protiv bivšeg člana slovačkog parlamenta. Na koji način se zloupotrebljavaju subvencije EU i koliko su česte? Postoji mnogo različitih načina u vezi sa zloupotrebom subvencija EU. Specijalizovani krivični sud Slovačke se suočava sa krivičnim delima koja se uglavnom definišu kao nanošenje materijalne štete finansijskim interesima Evropske zajednice. Prestupnici koji čine ta dela uglavnom rade po istom šablonu: smisle neki projekat\n29.03.2019 u 13:00\nUhapšen jer je rekao da će ubiti sudiju\nPripadnici policije u Vladičinom Hanu uhapsili su D. P. (1960) iz okoline Vladičinog Hana, zbog postojanja osnova sumnje da je izvršio krivično delo ugrožavanje sigurnosti. Sumnja se da je on, 28. marta ove godine, u jednoj advokatskoj kancelariji, izjavio da će ubiti sudiju kada je sretne, saopšteno je iz MUP-a Srbije. Po nalogu Osnovnog javnog tužilaštva u Vladičinom Hanu, osumnjičenom je određeno zadržavanje do 48 sati, nakon čega će, uz krivičnu prijavu, biti priveden tužilaštvu.\n26.03.2019 u 12:55\nPartizan nezadovoljan Beloševićevim „presuđivanjem”\nPredsednik Košarkaškog kluba Partizan NIS Ostoja Mijailović se oglasio na zvaničnom sajtu tog kluba, analizirajući zbivanja na terenu, ali i van terena, gde je kritikovao Crvenu zvezdu. Iako joj nijednom nije pomenuo ime (kao ni njenom predsedniku Nebojši Čoviću), nije teško zaključiti ko je glavna meta njegovih kritika. – Želim da čestitam igračima i stručnom štabu našeg sportskog rivala na pobedi u subotu. Partizan uvek kreće od svojih grešaka i propusta, zbog kojih je izgubio, bilo da su to greške trenera, košarkaša ili menadžmenta. Zbog toga se i pitamo da li je naša greška pokušaj uvođenja gospodskih manira u srpsku košarku od kada sam došao na mesto predsednika najvećeg košarkaškog brenda Srbije, njenog jedinog evropskog prvaka, učesnika četiri F-4 Evrolige i osvajača četiri


Crna Gora: Nema postupka protiv Miškovića\nVlasnik Delta Holdinga Miroslav Mišković (arhivski snimak)\nIako je Miroslav Mišković imao razgranate poslove u Crnoj Gori, vrhovno državno tužilaštvo nije pokrenulo nikakav postupak protiv vlasnika jednog od najpopularnjih objekata u Crnoj Gori-Delta City-ja:\n“Nemamo podatke koji bi nam u ovom trenutku nametnuli potrebu da nešto u tom smislu provjeravamo. Tužilaštvo će, ukoliko se takva potreba pokaže, reagovati kao što to čini uvijek u sličnim situacijama’’.\n“Ne mogu da komentarišem sam slučaj, kao što znate on je u fazi izviđaja. Neodgovorno i neprofesionalno bi bilo od mene da komentarišem”, saopštio je Marković.\nOn je kazao i da od dokaza zavisi da li je bilo korupcije, kao i da je nemoguće praviti paralelu između nijednog događaja, a posebno ne regionalno. Mišković je poslovanje u Crnoj Gori počeo 2007. godine, kada je sa Telekomom Srbija osnovao trećeg operatera mobilne telefonije M:tel Crna Gora, a godinu kasnije otvorio je najveći šoping mol u Crnoj Gori.\nMišković je prilikom otvaranja „Delta sitija“ rekao da je Crna Gora država koja je otvorena za investitore i tada najavio i ulaganja u poljoprivredu. Danas su njegovi poslovi u Crnoj Gori mnogo manji, jer je u međuvremenu prodao udio u M:telu, lanac marketa Maxi i vlasništvo u kompaniji Plodovi Crne Gore. Osim najvećeg šoping mola u Crnoj Gori, Delta City, trenutno je prisutan kroz dio vlasništva u osiguravajućoj kući Delta Generali osiguranje.


Borel stigao u Beograd\nPredsednik Srbije Aleksandar Vučić na sastanku sa predstavnikom Evropske unije (EU) za spoljne poslove i bezbednosnu politiku Žozepom Borelom (Josep Borrell), Beograd, 31 januar 2020.\nVisoki predstavnik Evropske unije (EU) za spoljne poslove i bezbednosnu politiku Žozep Borel (Josep Borrell) stigao je u petak u prvu zvaničnu posetu Srbiji kao šef evropske diplomatije.\nBorela je aedrodromu "Nikola Tesla“ dočekao šef diplomatije Ivica Dačić koji mu je "poželeo uspešne sastanke", saopšteno je iz Ministarstva spoljnih poslova Srbije.\nNakon toga Borel se u zgradi Predsedništva sastao sa predsednikom Srbije Aleksandrom Vučićem, nakon čega će se dvojica zvaničnika obratiti javnosti.\nŠef evropske diplomatije će se tokom dana sastati sa premijerkom Srbije Anom Brnabić i srpskim kolegom Dačićem.\nSusret sa opozicijom\nKako je naknadno saopšteno, Borel će u Beogradu održati sastanak i sa predstavnicima opozicionog Saveza za Srbiju, Pokreta slobodnih građana i drugim opozicionim strankama.\nBorel je nekadašnji ministar inostranih poslova Španije, jedne od pet država koja nije priznala pre dvanest godina proglašenu nezavisnost Kosova. Nasuprot tome 23 države članice su priznale nezavisnu kosovsku državu.\nBorel: Kosovo i Katalonija nisu za poređenje\nOn u Srbiju dolazi dan nakon što se sastao sa političkim akterima na Kosovu, gde je poručio da je došao kako bi ponudio posredovanje u dijalogu između Kosova i Srbije.\n"Došao sam ovde, predsedniče, da ponudim našu saradnju za posredovanje u dijalogu između vas i Srbije", izjavio je visoki predstavnik Evropske unije za spoljnu i bezbednosnu politiku u obraćanju medijima zajedno sa predsednikom Kosova Hašimom Tačijem (Hashim Thaci), sa kojim se prethodno sastao.\nNa pitanje novinara da li je EU van priče po pitanju postizanja dogovora o avio liniji i železnici između Prištine i Beograda, u kojem posreduje američki ambasador u Berlinu Ričard Grenela (Richard Grenell), Borel je odgovorio da deluje da "Amerikanci imaju puno planova".\n"Mi smo bili mnogo angažovani na Kosovu i potrošili smo milijardu evra za Kosovo. Ja nisam ovde da bi se takmičio sa Amerikancima, mi ćemo raditi zajedno i neće biti razlika među nama da bi rešili probleme. Nismo ovde da jedni druge krivimo, nismo daleko u ovom procesu, ali smo u njega uključeni. Mi možda nismo tako glasni ali smo uključeni u ovaj proces", rekao je Borel.\nEvropski zvaničnik posetio je Srbiju i Kosovo nedelju dana nakon što je u zvaničnoj poseti Beogradu i Prištini bio Ričard Grenel (Richard Grenell), specijalni izaslanik predsednika SAD za dijalog Beograda i Prištine.\nRadne grupe dveju zemalja su 27. janurara u Berlinu imale prvi susret na temu obnavljanja železničkog saobraćaja između Kosova i Srbije, a sastanku je prisustvovao i Grenel, koji je nakon sastanka saopštio da je ostvaren napredak po pitanju Pisma o namerama o železničkoj saradnji.\nZvanični Beograd je u decembru 2018. godine saopštio da neće učestvovati u dijalogu sa Prištinom, koji se u Briselu vodi uz posredovanje EU, sve dok Vlada Kosova ne ukine takse od 100 posto na robu iz Srbije, koje je uvela u novembru te godine.


► Mađari u Rumuniji održali skup za autonomiju svog regiona\nOkupljeni su uzvikivali "Autonomija" i "Mi smo Sekelji a ne Rumuniji". Skup pod jakim policijskim nadozorom, održan je ispred prefekture grada gde je predata peticija u kojoj se traži pravo na samoopredeljenje unutar rumunske države.\nSekelji predstavljaju mađarsku manjinu u Rumuniji gde ih ima oko 1,4 miliona, odnosno čine šest odsto ukupnog stanovništva Rumunije.\nSekelji pretežno žive u delovima Transilvanije koja je pripojena Rumuniji 1920. godine Trijanonskim sporazumom kojim je posle Prvog svetskog rata trećina Mađara ostala van Mađarske.\nTransilvalnija je nekada bila deo Austrougarske kraljevine.\nPočetak školske godine u Rumuniji će biti kao i uvek sredinom septembra sa nekim prilagođavanjima uprkos znatnom rastu broja zaraženih novim korona virusom, saopštila je danas Vlada...


Naslovnica Posavina Bijeljina Brčko podiglo devet tužbi protiv Bobar banke\nBrčko, Bijeljina – Pravobranilaštvo Brčko Distrikta podnijelo je devet tužbi protiv bijeljinske Bobar banke u likvidaciji zbog raskida ugovora i isplate depozita u iznosu od 20,6 miliona KM, potvrdila je za poslovni portal Capital.ba zamjenik pravobranioca Brčko Distrikta Hana Ahmetbegović.\nOna je rekla da da su četiri tužbe podignute radi raskida ugovora i isplate deponovanih sredstava, a pet tužbi zbog raskida utvrđenja osporenog potraživanja.\n“Fond zdravstvenog osiguranja Brčko distrikta, kao tužilac koji traži raskid ugovora i isplatu deponovanih sredstava, potražuje najveći iznos od 14.747.741 KM. Fond zdravstvenog osiguranja, kao tužilac, podnio je i tužbu radi utvrđenja osporenog potraživanja na iznos od 9.015 KM”, ističe Ahmetbegovićka.\nZavod za zapošljavanje Brčko distrikta, kao tužilac, podnio je tužbu radi raskida ugovora i isplate deponovanih sredstava na iznos od 2.947.735 KM. Zavod za zapošljavanje javlja se kao tužilac i u drugoj tužbi, radi utvrđenja osporenog potraživanja, na iznos od 10.610 KM.\nTreća institucija po visini tužbenog zahtjeva je Direkcija za finansije Brčko distrikta sa tužbom za raskid ugovora i isplatu deponovanih sredstava u iznosu od 2,5 miliona KM, te sa tužbom za utvrđivanje osporenog potraživanja u iznosu od 7.019 KM.\nRazvojno – garantni fond Brčko distrikta je podnio tužbu radi raskida ugovora i isplate deponovanih sredstava u iznosu od 500.000 KM, te tužbu radi utvrđenja osporenog potraživanja na iznos od 8.997 KM.\nOdjeljenje za poljoprivredu, šumarstvo i vodoprivredu Brčko distrikta podnijelo je tužbu protiv Bobar banke u likvidaciji radi utvrđenja osporenog potraživanja na iznos od 182.832 KM.\nMile Maksimović, likvidacioni upravnik bijeljinske Bobar banke nedavno je za poslovni portal Capital.ba potvrdio da je banka rezervisala oko 20 miliona maraka u slučaju da izgubi spor sa Brčko distriktom, ali vjeruje da do toga neće doći.


Radnički: Fudbal u Srbiji ne sme da se svede samo na Beograd | Aktuelno\nPublished On: ponedeljak, 21. oktobra 2019.\nFudbalski klub Radnički Niš nakon ubedljive pobede protiv Napretka iz Kruševca (4:1) je umesto pohvale zbog prikazanog na terenu ovih dana meta napada medija.\nOvaj klub je objavio saopštenje u kome navodi da je sada već postala tradicija da kada god Radnički ostvari uspeh da se kreiraju afere u javnosti.\nKada je naš klub iza beogradskih timova na tabeli niko ne napada Radnički, a kada krene da pobeđuje u javnosti se pojavljuju razni naslovi. To samo potvrđuje tezu da Radnički smeta samo kada pobeđuje i da se tada izmišlja sve kako bi se umanjio značaj naše pobede. Fudbalski klub Radnički se pita da li jedan klub sa juga Srbije može da pobeđuje, a da ne bude meta napada? Pitamo se da li to znači da fudbal treba svesti samo na Beograd i da tek tada neće biti napada na klubove sa juga Srbije?\nUprava Nišlija kaže da je u prvom planu u medijima Stefan Mihajlović koji je trenutno najbolji strelac Superlige Srbije, „a umesto da se afirmativno izveštava o tome kako je uspeo da prevaziđe privatne probleme, on je nazvan ubicom“ – poručuju iz Radničkog.\nZbog svega toga FK Radnički je odlučio da se oglasi i da podseti medije šta je to pretpostavka nevinosti. O tom slučaju krajnju reč daće pravosudni organi Srbije, čiji je to posao i u taj segment Radnički neće da ulazi niti da to komentariše. Samo želimo da ukažemo da se zlonamernim tekstovima suštiniski napada klub, a da je za to iskorišćen privatni život našeg fudbalera, navode oni.


Marketing ROI - Mjerljivost učinka marketinških kampanja | Ekonomist\nKompanije generalno troše dosta novca na marketing. Zapravo, očekuje se da globalna potrošnja za medijske kampanje dostigne nivo od $2.1 triliona u 2019-oj godini, što je ogroman predviđen rast u odnosu na stvarni iz 2014-e, kada su troškovi iznosili $1.6 triliona.\nPostavlja se pitanje da li je taj novac pametno iskorišćen? I što je najvažnije, da li je cilj marketinških kampanja postignut?\nMarketing ROI analiza će nam pomoći da dobijemo odgovor na ovo pitanje.\nŠta je to Marketing ROI?\nMarketing ROI (Return On Investment) – MROI – je način mjerenja povraćaja investicije od ukupno uloženog iznosa koji je kompanija uložila u marketing. Njime se mogu i analizirati povraćaji investicija za neku specifičnu marketinšku kampanju ili na sveobuhvatan marketing miks (7P).\nZa marketare, postoji nekoliko benefita koji su povezani sa ovim pokazateljem:\nOpravdanost troška marketinga\nMarketing zahtijeva značajnu sumu novca kompanije i lideri zapravo žele da znaju šta oni dobijaju za uložen novac. MROI pokazatelj zapravo dokazuje da marketing itekako ima uticaja na profitabilnost firme.\nOdluka o tome na šta potrošiti novac.\nS obzirom da se ROI uglavnom računa na nivou kampanje, marketari precizno znaju koji tačno napori imaju najveće rezultate i samim tim garantuju dalje investiranje u istu kampanju. Analiza im daje informaciju o budućim troškovima, alokaciji budžeta po kampanjama i medijima itd…\nKomparacija marketinške efikasnosti u poređenju sa konkurencijom\nPotrebno je pratiti konkurenciju i njihov MROI. S obzirom da ove informacije nisu javno dostupne, menadžeri mogu da koriste javno dostupne finansijske izvještaje radi procjene ROI-a konkurenata.\nSmatraju sebe odgovornima\nDobar marketing ne podrazumijeva samo dobijanje nagrada za kreativnost ili zanimljive priče. Ovde se zapravo radi o pridobijanju novih klijenata i prodaji. Ono što je istorijski bilo nemjerljivo, danas više nije. Potrebno je dobro promisliti o svakom uloženom dolaru u kampanju, jer svaki trošak nosi odgovornost, ukoliko ne donosi rezultate, u dužem roku.\nKako se računa MROI?\nMarketing ROI je prosta kalkulacija povratnog ulaganja. U najjednostavnijoj formi, ona izgleda ovako:\nKrajnji cilj svake ROI kalkulacije je da kao rezultat dobijete pozitivan broj, po mogućnosti što veći mogući. Neke kompanije definišu granične vrijednosti za MROI uzimajući u obzir trošak kapitala i toleranciju rizika, ispod koje ne žele da investiraju. Ukoliko vam MROI na kraju određenog perioda bude negativan, teško je objasniti opravdanost ulaganja u kampanju/projekat.\nUkupan trošak ulaganja u marketing je prilično jasan i jednoznačajan (trošak online oglašavanja, ulaganja u medije, troškovi zaposlenih, oportunitetni troškovi itd). Najveća poteškoća je kako izračunati inkrementalnu finansijsku vrijednost dobijenu kao rezultat ulaganja u marketing. Da bi ste ovo uradili, morate da imate neko polazište za prodaju.\nKoliko bi naša prodaja i profit iznosili da nismo uložili u marketing?\nOvo polazište je teško odrediti u uslovima dinamičkog marketing okruženja. Kompanije obično gledaju svoje istorijske podatke i na osnovu njih projektuju buduće. Ali ovo takođe može biti veoma kompleksno. Neke kompanije koriste A/B testiranje kako bi procijenili inkrementalni rast koji dalje marketinška kampanja. Prema Jill Avery (senior lecturer-Harvard Business School), inkrementalna finansijska vrijednost dobijena kao rezultat ulaganja u marketing proizilazi iz sposobnosti kompanije da poveća lojalnost kupca i da smanji potrošnju. U ovom slučaju, menadžeri moraju da izračunaju koliko profita je zadržano/sačuvano, koje ne bi ni postojalo bez marketinških kampanja.\nMjerenje vremena povrata ulaganja u investiciju je još jedan od izazova. Ako danas potrošite 1$ na marketing, može proći i do tri godine dok marketing “ne proradi” i dok klijenti ne obave kupovinu, pogotovo za neke luksuzne proizvode (automobil), koji se ne kupuju tako često. Vreme povrata ulaganja može direktno da utiče na MROI formulu, koju je neophodno korigovati, uzimajući u obzir rizik, promenu okruženja i promjene vrijednosti novca.\nMarketari koriste različite marketinške kampanje kako bi ubijedili potrošače na kupovinu.\nMeđutim, marketari većinom zasluge pripisuju modelu “last click attribution”, koji podrazumijeva da se recimo uzima u obzir samo posljednja interakcija korisnika sa plaćenim oglasom, i ukoliko je on preko oglasa kupio neki proizvod, računa se da je samo oglas uticao na njegovu odluku o kupovini, što uopšte ne mora da bude slučaj.\nGoogle search oglasi izgledaju da imaju veoma visok ROI, ali oni su uglavnom izgrađeni i imaju mnogo benefita od drugih formi marketinga koje kompanije koriste.\nMana MROI jeste da je veoma lako prepoznati inkrementalni profit nastao od prodaje u kratkom roku i time se podcjenjuju dugoročni benefiti koje marketing donosi samom brendu kompanije.\nMnogi direktori su pod pritiskom da isporuče kvartalne rezultate po unaprijed definisanom planu, tako da gube strpljenje da sačekaju dugoročne rezultate koje im ulaganje u marketing obezbjeđuje.\nMarketing ne donosi kompaniji samo kratkoročni profit. On gradi dugoročne veze sa korisnicima i obezbjeđuje kompaniji profit u budućnosti.\nI dok troškovi marketinga direktno i gotovo odmah utiču na bilans uspjeha, svaki dolar koji potrošite danas predstavlja ulaganje u građenje vašeg brenda za budućnost. Cilj marketinškog plana svake kompanije ne treba samo da budu povećanje prodaje i profita u što bržem/kraćem roku, već i jačanje brenda na tržištu i odnosa sa korisnicima/potrošačima tokom vremena.


CES 2022 - BMW predstavio automobil čija se boja menja u realnom vremenu - SVET KOMPJUTERA\nZa jedan deo ljudi, najbitnije prilikom kupovine automobila nisu marka, model i tehničke specifikacije vozila, nego njegova boja. Kompanija BMW je na ovogodišnjem sajmu CES predstavila SUV iX Flow, koncept verziju električnog automobila BMW iX, koji može da menja boju u toku vožnje.\nImpresivno menjanje boja i šara na karoseriji automobila iX Flow svakako deluje impresivno, ali sistem koji to omogućuje nije niša epohalno, štaviše, odavno je poznat, pogotovo ljubiteljima elektronskih knjiga. Radi se o tehnologiji elektronskog mastila (E-ink) koja se već godinama koristi za izradu displeja na čitačima elektronskih knjiga, satovima i mobilnim telefonima, a zasnovana je na pravljenju tankog sloja mikroskopskih kapsula u kojima su pozitivno i negativno naelektrisana zrnca belog i crnog pigmenta.\nDok je svakako moguće napraviti E-ink displej u boji, mnogo povoljnija i praktičnija varijanta su tradicionalni, crno-beli displeji ovog tipa. Tako prvi iX Flow menja boju od bele do crne, preko širokog spektra sivih nijansi. Iz kompanije BMW naglašavaju da ovo menjanje spoljašnjosti vozila nije čisto kozmetičke prirode, iako, naravno, može da se koristi za personalizaciju izgleda automobila po želji korisnika. Primarna ideja za ovu tehnologiju, navodno, potiče iz želje za ekonomičnijim sistemom za regulacije temperature u vozilu (crni automobil se lakše zagreva, beli duže ostaje hladan).\nTreba imati u vidu da je iX Flow za sada samo koncept vozilo, odnosno da BMW svakako neće u skorije vreme početi sa serijskom proizvodnjom vozila sa ovakvom „farbom”.


► Članovi Predsedništva BiH položili zakletvu i zvanično preuzeli dužnost\n20.11.2018 | 14:48h ► 15:45h Sarajevo\nFoto: HINA, FENA\nNovoizabrani članovi Predsedništva BiH Milorad Dodik, Šefik Džaferović i Željko Komšić danas su u Sarajevu položiti svečanu zakletvu i zvanično stupili na dužnost kolektivnog šefa države.\nPredsednik CIK BiH Branko Petrić uručio je sertifikate novim članovima Predsedništva BiH, a potom su Milorad Dodik, Željko Komšić i Šefik Džaferović pročitali i potpisali tekst zakletve.\nOni su pročitati zakletvu koja glasi: "Ovim se zaklinjem da ću savesno obavljati datu mi dužnost, poštovati Ustav BiH, sprovoditi Opšti okvirni sporazum za mir i njegove anekse u celosti, štititi i unapređivati ljudska prava i osnovne slobode, te brinuti o interesima i ravnopravnosti svih naroda i građana".\nBivši hrvatski član Predsedništva BiH i lider HDZ BiH Dragan Čović nije došao na inauguraciju članova Predsedništva BiH.\nInauguraciji novoizabranih članova Predsedništva BiH prisustvovali su visoki džavni i entitetski zvaničnici, visoki predstavnik u BiH Valentin Incko i članovi diplomatskog kora.\nDodik: Ovo je prilika za dogovor i iskorak BiH ka demokratskom društvu\nPredsedavajući Predsedništva Milorad Dodik izjavio je da mu je čast da preuzma funkciju srpskog člana Predsedništva BiH, navodeći da je njegova matična baza RS, zbog čega će u Predsedništvu BiH prvenstveno zastupati interese tog entiteta i srpskog naroda.\n"Ne nameravam da bilo kome ovde načinim štetu, nikome u Federaciji BiH, želim da imamo delotvornu saradnju, želim puni dogovor uz puno uvažavanje dva entiteta, tri naroda i svih građana u BiH", rekao je Dodik u prvom obraćanju u svojstvu srpskog člana Predsedništva BiH.\nOn je rekao da će se njegova politika zasnivati na poštovanju Ustava i Dejtonskom sporazumu, ali uz adekvatan tretman RS i srpskog naroda.\n"Želim da napravimo saradnju koja se može pokazati kao delotvorna. Davno smo se odmakli od vremena zbog čega smo ratovali, ovo je ozbiljna prilika da napravimo iskorak i napravimo demokratsko društvo", istakao je Dodik.\nOn je kazao da će se zalagati za vojnu neutralnost BiH, navodeći da odbacuje sve procese protivne interesu RS i srpskog naroda.\nDodik je rekao da će se i dalje zalagati za ukidanje OHR-a( Kancelarije visokog predstavnika) , ali je podržao put BiH ka EU i zatražio da EU BiH što pre dodeli status kandidata, kako bi zemlja krenula putem napretka.\nDodik je istakao potrebu saradnje sa SAD, nastavak dobre saradnje s Rusijom i Kinom, ali je ponovio i svoje insistiranje na izbacivanju stranih sudija iz Ustavnog suda BiH, kao i nastavak reformi u pravosuđu.\nKomišić: Zalagaću se za demokratske vrednosti, te ulazak BiH u EU i NATO\nNovoizabrani hrvatski član Predsedništva BiH Željko Komšić izjavio je danas da će tokom svog mandata afirmisati sve vrednosti demokratskog društva i civilizacijske tekovine, te da će se zalagati za ulazak BiH u EU i NATO.\nU obraćanju posle polaganja svečane zakletve Komšić je rekao da će insistirati na vladavini prava, afirmaciji demokratskih i civilizacijskih tekovina, kao i borbi protiv diskriminacije.\nKomšić je naveo da neće izneveriti poverenje građana i da će biti predsednik svih njih, dodavši da će biti pobornik svake vrste ravnopravnosti, od nacionalne, preko verske do rodne.\n"U vrhu prioriteta biće vladavina prava, afirmacija demokratskih i civilizacijskih tekovina. Nema odgovornosti prema državi ako se tolerišu kriminal i korupcija. Prošlost nam je takva kakva je, ali budućnost zavisi od nas", istakao je on.\nPrema njegovim rečima, BiH treba da pokaže ostatku sveta da baštini antifašizam i ostale demokratske vrednosti.\nKomišić je naglasio da će se zalagati za ulazak BiH u EU i NATO, kao i za što bolju saradnju sa zemljama regiona.\n"EU i NATO su garanti sigurnosti naših građana. BiH ne treba biti objekat, nego subjekat međunarodnih odnosa i zato treba jačati saradnju s Hrvatskom, Srbijom, Crnom Gorom, Makedonijom i Slovenijom. Prioritet je i jačanje naše ekonomske pozicije i borba protiv stranih uticaja na izborni proces", rekao je Komšić.\nNajavio je i da će se zalagati za promenu mehanizma koordinacije u pregovorima sa EU, kao i da neće propustiti priliku aktiviranja MAP-a (Akcionog plana za članstvo BiH u NATO) i zagovaranja politike koja BiH vodi napred.\nDžaferović: Prioriteti reintegracija zemlje i ulazak BiH u EU i NATO\nNovoizabrani bošnjački član Predsedništva BiH Šefik Džaferović izjavio je danas da je njegov prioritet reintegracija zemlje i ulazak BiH u EU i NATO.\nDžeferović je posle polaganja zakletve u Predsedništvu BiH rekao da BiH sada ima priliku da ubrzano krene putem modernih i prosperitetnih država, koju ljudi neće napuštati i u kojoj će postojati budućnost za njenu decu.\n"Potrebno je paralelno raditi na nekoliko procesa, a prioritet su reintegracija zemlje i integracija u EU i NATO. Ljudi su umorni od beskorisnih prepriki, žele živeti mirno, imati socijalnu pravdu, nadu i perspektivu", rekao je Džaferović.\nOn je naveo da treba što pre uspostaviti parlamentarne većine na svim nivoima vlasti, dodavši da vlast treba da čine političke stranke koje su u oktobru dobile poverenje građana.\nDžaferović je ocenio da su bivši članovi Predsedništva BiH uradili mnogo u interesu BiH i njenih građana i dali doprinos na deblokadi EU puta.\nPozvao je svoje kolege u Predsedništvu BiH da vode računa o onome što izjavljuju u javnom prostoru, jer od njih, kako je naveo, počinju svi problemi.\n"Tako se stvara spirala loše atmosfere u kojoj je teško raditi. Ukoliko budemo vodili civilizovan dijalog, težili dogovoru o ključnim pitanjima i zalagali se za istinu i pravdu, moći ćemo raditi na reintegraciji", rekao je Džaferović.\nPrema njegovim rečima, to podrazumeva jednaka prava za svakog građanina i ostvarivanje interesa BiH.\n"Proces odlaska možemo zaustaviti ako BiH učinimo zemljom kakve su zemlje EU. BiH se nalazi pred dobijanjem statusa za članstvo u EU, to mora biti prioritet", naveo je Džaferović.\nOn je rekao da BiH saradnju treba graditi na poštovanju međunarodnog prava i vođenju računa o interesu BiH.\n"Od suseda tražimo samo ono što BiH pripada, od toga nikada nećemo odustati. Učinimo da ovaj mandat bude upamćen kao mandat dogovora i saradnje", zaključio je Džaferović.


RTS :: Srpska borbena bespilotna letelica – zadatak za srpske i kineske stručnjake\nDruštvo Srpska borbena bespilotna letelica – zadatak za srpske i kineske stručnjake\nsreda, 23. okt 2019, 10:14 -> 11:05\nNa projektu naoružanih bespilotnih letelica zajedno sa kineskim partnerima angažovani su članovi Vojnotehničkog instituta Ministarstva odrbane i ratnog vazduhoplovstva Vojske Srbije. Sa njima se u Pekingu sastao ministar odbrane Srbije Aleksandar Vulin.\nU toku je prva faza transfera tehnologija za razvoj i proizvodnju bespilotnih letelica koja obuhvata i reprojektovanje bespilotne letelice "pegaz" kako bi mogla da prihvati dodatnu opremu, avioniku, opto-elektronske sisteme i instalaciju naoružanja kako bi se postigli zadati taktičko-tehnički zahtevi za prvu srpsku borbenu bespilotnu letelicu.\nKako je saopštilo Ministarstvo odbrane, srpska strana će zatim rekonstruisati letelicu, a kineska će preprojektovati deo svoje elektronske opreme i avionike u skladu sa rezultatima prve faze.\nSve proračune, analize, kompjuterske simulacije i laboratorijska istraživanja biće urađena zajedno kako bi naši inženjeri stekli iskustva koja im nedostaju, navedeno je u saopštenju.\nTako zajednički modifikovana i opremljena letelica biće testirana prvo u Kini, a zatim u Srbiji, uključujući i bojevo gađanje laserski vođenim raketama radi uvođenja u naoružanje Vojske Srbije.\nNakon toga, u trećoj fazi, uz pomoć kineskih stručnjaka, biće ustanovljena serijska proizvodnja letelice "pegaz" u Srbiji.\n(sreda, 23. okt 2019, 16:19) - DrMr [neregistrovani]\n@Pravi se srpski UAV ko kilavo dete.\nJesil' procitao tekst, ako jesi jesili ga razumeo?Kakvi te slovenci spopali?\n(sreda, 23. okt 2019, 15:58) - Miki [neregistrovani]\nPravi se srpski UAV ko kilavo dete.\nŠto se nije pitalo Slovence, da nam pomognu.\n(sreda, 23. okt 2019, 11:19) - Darko Savić [neregistrovani]\nOvo je odgovor svim našim "nevjernim Tomama" kao i našim "neprijateljima" da se namjenska industrija R Srbije polako ali sigiurno vraća na "staze stare slave" jugoslavenske namjenske industrije koja je 70ih i 08ih godina prošlog vijeka počela proizvoditi takav profit i uticaj u svijetu da "zlotvori" to nisu mogli više podnijeti pa su odlučili i uradili šta su zacrtali. Za ovo imam dvije narodne : 1. "Uspjeh je najbolja osveta" i "Kada te ogovaraju daj im još više povoda"


Đelić: SNS Dačiću nudi da bude premijer | Autonomija\nJorgovanka Tabaković izjavila da trenutno nije kandidat SNS-a za premijera Srbije\nFunkcionerka Srpske napredne stranke Jorgovanka Tabaković izjavila je da trenutno nije kandidat te stranke za premijera Srbije, dok je funkcioner Demokratske stranke Božidar Đelić ocenio da naprednjaci premijersku funkciju nude predsedniku Socijalističke partije Srbije Ivici Dačiću.\n„Nije istina da sam kandidat za premijera, ali jeste spekuacija koju je izazvao Aleksandar Vučić koji je nagovestio tu mogućnost, ali smo ga možda i mi loše pročitali. Ako Tomislav Nikolić kaže da će SNS biti osnov za formiranje buduće vlade, onda kažem – možda“, rekla je Jorgovanka Tabaković televiziji B92.\nJorgovanka Tabaković je ocenila i da je možda bolje da neko drugi bude premijer.\nĐelić je ocenio da je SNS iznošenjem takvog stava ponudio premijersku funkciju predsedniku Socijalističke partije Srbije Ivici Dačiću.\nDodao je da DS ima više kandidata i da će on sačekati odluku Predsedništva DS-a.\n„Prvo bi trebalo da dobijemo podršku građana. Čekaću odluku Predsedništva DS. Boris Tadić je rekao da će DS predložiti premijera i premijer će biti iz DS-a. DS je jedina stranka koja ima više kandidata za premijera“, rekao je Đelić i dodao da u ovom trenutku ima prečih stvari od objavljivanja imena kandidata za premijera.


Gojković: Zakoni prema rokovima – Matrica slobode medija\nSve planirano će biti ispunjeno, najavila je Gojković i istakla da je i Radna grupa za bezbednost novinara dosta uradila.\nOna je za RTS rekla da je bio pravi potez podići to telo na nivo države, dok je povodom odluke pojedinih udruženja novinara da napuste tu radnu grupu odgovorila da je od prvog dana njenog formiranja znala da će je napustiti.\nPodsetila je, pri tome, da su ih i premijerka Ana Brnabić i ona sama pozivali da se vrate i rade sa svojim kolegama.\nFormiran je kol centar koji radi 24 sata, Republičko javno tužilaštvo je dalo obavezujuće instrukcije kako da se postupa po hitnim slučajevima. I premijerka i ja smo odmah reagovali kada su bili primeri ugrožavanja bezbednosti novinara, rekla je Gojković.\n← Previous Previous post: Milorad Vukašinović novi član Saveta REM-a\nNext → Next post: BIRODI: REM da ispita je li izveštavanje Pinka povezano sa državnim podsticajima


Hublot predstavlja časovnik koji ide u suprotnom smeru - Lux Life luksuzni portal\nHublot predstavlja časovnik koji ide u suprotnom smeru\nOn dolazi sa ekskluzivnim novim mehanizmom, koji je razvijen za vodećeg prodavca u regionu Bliskog Istoka…\nHublot edicije ograničenog izdanja su poprilično česta stvar ovih dana, da model koji je namenjen kupcima sa Bliskog Istoka, možda neće biti odmah primećen van granica. Ipak, Classic Fusion Special Edition Bronze Anti-Clockwise Hublot, kreiran za Ahmed Seddiqi & Sons, vodećeg prodavca u ovom regionu, ide mnogo dalje od interesantne liverije na brojčaniku. Umesto toga, njega pokreće specijalni mehanizam, razvijen isključivo za pomenuti brend, a u časovničarskom svetu predstavlja pravu prekretnicu.\nCentralna ideja ovog modela okreće se oko činjenice da se časovnik kreće u smeru suprotno kazaljki na satu na koji smo navikli. Sediki, koji je predstavio ovaj model tokom Dubai Watch Week događaja rekao je da model bio u razvoju tokom pet godina. Njegov mehanizam je srodan jedinici koju Hublot koristi u svojim automatic modelima, a razvijen je sa novim delovima. On je sasvim jedinstven i kreiran je isključivo za Sedikija, kako kažu iz Hublot brenda.\nRazigrana ideja koja stoji iza ovog časovnika, koji nije ni nalik bilo kom drugom, jeste ta da život kakav znamo, zapravo ide unazad. Mesec ide oko Zemlje, Zemlja ide oko Sunca, pri čemu oba nebeska tela imaju svoje sopstvene ose. Većina kružnih tokova kreću se u smeru suprotnom kazaljki na satu, dok se arapski čita sa desna na levo.\nU skladu sa ovom planetarnom temom, Sediki je izjavio da se nadao da će se časovnik nazvati The Theory of Big Bang, ali se od te ideje odustalo zbog podudaranja sa postojećom Hublot Big Bang kolekcijom.\nPored toga, mehanizam nije jedina interesantna osobina ovog časovnika. Njegov sivi brojčanik nosi obeleživače sata na pozicijama 2, 4, 6, 8 i 10 sati uz upotrebu istočno arapskih brojeva, što je neobična konfiguracija koja nas podseća da je njegov rad zapravo izmenjen.\nI brojčanik i njegov mehanizam nalaze se u patiniranom kućištu od bronze, koje je tretirano kako ne bi dalje sazrevalo. Finalni element modela je njegov gumirani sivi kaiš od alligator kože, sa kopčom koja je napravljena od iste vrste bronze.\nSamo 100 ovakvih modela će ikada biti proizvedeno, a sasvim smo sigurni da će kupce pronaći i brže nego što mislimo.


Energyobserver - SRBIJA / NOVA BESPOVRATNA SREDSTVA ZA RAZVOJ SEOSKOG TURIZMA\nSRBIJA / NOVA BESPOVRATNA SREDSTVA ZA RAZVOJ SEOSKOG TURIZMA\nMinistarka za evropske integracije i nacionalni IPA koordinator Jadranka Joksimović potpisala je danas izmene i dopune Finansijskog sporazuma za IPARD II program kojim je omogućena dodela bespovratnih sredstava za realizaciju dodatnih mera koje doprinose ruralnom razvoju.\nDo sada je dodela bespovratnih sredstava iz IPARD II programa bila moguća samo za potrebe ulaganja u fizičku imovinu poljoprivrednih gazdinstava i preradu i plasman poljoprivrednih proizvoda i proizvoda ribarstva, a današnjim potpisivanjem omogućene su dodatne mere za finansiranje ovih bespovratnih sredstava – diversifikaciju poljoprivrednih gazdinstava i razvoj njihovog poslovanja.\nJoksimović je istakla da dodela bespovratnih sredstava koja se odnose na razvoj ruralnog turizma podrazumeva široku lepezu investicija i pored izgradnje i rekonstrukcije objekata pokriva i ulaganja u nabavku opreme, izgradnju pratećih objekata, dečjih igrališta, pejzažnog uređenja dvorišta, prostor za degustaciju i prodaju hrane i pića, sportskih terena, bazena, velnes objekata.\nTakođe, omogućena je i nabavka opreme za proizvodnju električne energije iz obnovljivih izvora, rekla je ona i pojasnila da u okviru jednog projekta korisnik može dobiti podsticaj u iznosu od 5.000 do 300.000 evra.\nPrava za ostvarivanje IPARD podsticaja u okviru ove mere imaju fizička lica koja su nosioci porodičnog poljoprivrednog gazdinstva, preduzetnici, kao i privredna društva koja su razvrstana u mikro ili mala pravna lica u skladu sa zakonom kojim se uređuje računovodstvo.\nSamo za prvi poziv koji je otvoren do 30. oktobra, korisnicima je stavljeno na raspolaganje oko 20 miliona evra koji mogu biti investirani u diversifikaciju poljoprivrednih gazdinstava i razvoj poslovanja, čime se stvaraju uslovi za povećanje prihoda i standarda ljudi u ruralnim krajevima.\nPored izdvajanja u razvoj ruralnog turizma ovim izmenama omogućeno je izdvajanje sredstava za potrebe pružanja podrške institucijama koje su odgovorne za sprovođenje i praćenje sprovođenja IPARD II programa, komunikaciju i promociju IPARD II programa, ali i pripremu IPARD III programa za sledeći programski period od 2021. do 2027. godine.\nMinistarka je podsetila na to da ukupan budžet IPARD II programa za period od 2014. do 2020. iznosi 393 miliona evra, od čega je doprinos Evropske unije 175 miliona evra, a nacionalno sufinansiranje iznosi 54.9 miliona evra.\nPreostala finansijska sredstva (163.1 miliona evra) u IPARD II programu obaveza su samih direktnih korisnika podrške – privatnih subjekata.


Upozorenje iz AMSS: Oprez zbog mogućih odrona – KRUŠEVAC.LINK\nOvde si trenutno: Home / SERVIS / Upozorenje iz AMSS: Oprez zbog mogućih odrona\nAuto-moto Savet Srbije (AMSS) upozorio je ovog jutra da su zbog porasta temperature i povremeno slabe kiše mogući odroni i to pored Ibra izmedju Kraljeva i Raške, uz Drinu od Malog Zvornika ka Ljuboviji, i u Ovčar banji.\nNa naplatnim rampama nema zadržavanja, a na graničnim prelazima na putničkim terminalima čeka se do 30 minuta. Na prelazu Gostun obustavljen je saobraćaj zbog odrona na putu u medjuprostoru.\nZa teretna vozila zadržavanja na izlazu iz Srbije na prelazima Batrovci i Šid su 120 minuta, a na prelazu Gradina 100 minuta.\nVelika količina vode i poplavljen kolovoz uslovili su obustavu saobraćaja na deonici Kruševac-Djunis, zbog izlivanja reke Južne Morave u mestu Djunis.\nZbog loših vremenskih uslova odloženi su radovi na deonici Gornji Milanovac Preljina, kao i na deonici Kartovska stena Guča.\nTag AMSS odroni


Momirović: Ubrzati gradnju stanova u Vranju za sluzbe bezbed\nTanjug 3. septembra 2021. 14:03\nVRANJE – Ministar građevinarstva, saobraćaja i infrastrukture Tomislav Momirović obišao je danas, u okviru posete Vranju, radove na izgradnji stanova za pripadnike službi bezbednosti i pozvao izvođače da ubrzaju radove.\n„Moramo maksimalno da ubrzamo radove, gradimo 298 stanova, a već je završeno 186“, rekao je Momirović.\nGradska vlast je najavila da će prvi stanari u preostalim stanovima moći da se usele na proleće 2022.\nMinistar je naglasio da gradnja tih stanova puno znači za taj deo grada, kao i celo Vranje.\n„Puno znači kada dođe 1.500 stanara koji imaju platu između 500 i 1.000 evra i stabilna primanja. Plan vlade i predsednika Srbije je da nijedan pripadnik bezbednosnog sektora nema nerešeno stambeno pitanje. Ako zahtevamo od njih da se žrtvuju za svoju zemlju, moramo da im omogućimo krov nad glavom, kako bi mogli da rade svoj posao ne razmišljajući o elementarnim stvarima“, istakao je Momirović.\nKaže da je obim investicija u Vranju trenutno jedan od najvećih u Srbiji, posle Beograda, Novog Sada i Kragujevca.\nMinistar ističe da to nisu socijalni stanovi već stanovi koji se grade po visokim standardima.\nNapomenuo je da će ceo taj kraj biti bezbedniji zbog pripadnika službi bezbednosti.\nU Srbiji se, dodaje, gradi ukupno 8.000 stanova za pripadnike službi bezbednosti i te investicije biće nastavljene.\nGradonačelnik Vranja Slobodan Milenković kazao je da se radovi odvijaju po planiranoj dinamici i da će biti izgrađena i okolna infrastruktura.\n„Grad ispunjava obaveze. Krenućemo i sa izgradnjom toplovoda i kišne kanalizacije. U toku je i procedura za izbor izvođača za javnu rasvetu. Na proleće 2022. će moći da se usele prvi stanari“, naveo je Momirović.